ועדת הכלכלה, כנסת 24, פרוטוקול מספר 280, 2022-06-21 13:05

לימור מגן תלם: צוהריים טובים.

לימור מגן תלם: אני מתכבדת לפתוח את ועדת הכלכלה בנושא הצעת תקנות הנמלים (מניעת זיהום אוויר מכלי שיט), התשפ"ב-2022.

לימור מגן תלם: אנחנו נפתח עם בקשה לרוויזיה לגבי תקנה 29.

לימור מגן תלם: הבנתי שיש הבנות והסכמות לגבי נוסח התקנה.

לימור מגן תלם: אני מביאה להצבעה את הבקשה לרוויזיה.

לימור מגן תלם: מי בעד?

לימור מגן תלם: מי נגד?

לימור מגן תלם: הרוויזיה נתקבלה

לימור מגן תלם: הבקשה לרוויזיה התקבלה פה אחד.

לימור מגן תלם: מי מציג את תקנה 29?

לימור מגן תלם: תקריאי את תקנה 29 ותסבירי בדיוק את ההבנות, ההסכמות והשינויים שהיו מהישיבה הקודמת.

איתי עצמון: אפשר רק את השינוי שאתם מבקשים ומה המשמעות שלו.

שירה סופר: כפי שגברתי ציינה שינינו את ההגדרה של רציף, בעקבות ההערות של חברינו מהמשרד להגנת הסביבה שפורטו בפרוטוקול בפעם הקודמת.

שירה סופר: ההגדרה שאנחנו מציעים היא: ""רציף" – מזח למעט מערכת עגינה בלב ים או מיתקן אחר שאינו מרותק למזח ולרבות מקשר שמותקנת בו מערכת לבקרה על פליטת אדים כאמור בתקנה 31(ג)".

שירה סופר: נוכח ההסבר של הממונה על היחידה הארצית לאכיפת הגנה על הסביבה הימית לגבי העובדה שמרבית המקשרים הקיימים היום, או שכבר יש להם מערכת כזאת או בטווח של כשנתיים להבנתנו יהיו להם מערכות כאלה, ויש תהליך של המשרד להגנת הסביבה לחייב אותם בכך, אנחנו רוצים שהוראות הפרק יחולו גם על המקשרים האלה אבל זה כמובן בתנאי שיש להם את התשתיות הרלוונטיות ולכן זה נוסח כפי שנוסח.

לימור מגן תלם: אם אין הערות, אנחנו נצביע על תקנה 29 עם ההגדרה החדשה ועם התיקונים.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: תקנה 29 אושרה פה אחד.

לימור מגן תלם: נחזור לסעיף ההגדרות.

לימור מגן תלם: בישיבה הקודמת הקראנו כמעט את כל סעיף ההגדרות למעט כמה סעיפים קטנים שאנחנו עכשיו נקריא אותן ואז נוכל להצביע על כל תקנה 1, הגדרות.

איתי עצמון: רק ההגדרות שלא הקראנו בישיבה הקודמת ולא אושרו.

שירה סופר: כל ההגדרות הן בתקנה 1.

שירה סופר: "אזור בקרת פליטה" – אזור שיש לנקוט בו באמצעי חובה לבקרת פליטה מכלי שיט לפי תקנות אלה, כדי למנוע, לצמצם ולשלוט בזיהום אוויר מקורו בתחמוצות חנקן, תחמוצות גופרית או חומר חלקיקי, כולם או חלקם, ובהשפעותיו השליליות של זיהום אוויר כאמור על בריאות האדם והסביבה.

שירה סופר: מחקנו את הסיפה של הסעיף משום שהעברנו הוראה אופרטיבית לתקנות שאנחנו נגיע אליהן בהמשך, 15(א) ו-22.

לימור מגן תלם: איזה עוד הגדרות השארנו לישיבה הזאת?

שירה סופר: ""ארגון מוכר" – חברת סיווג שמנהל הרשות הכיר בה לעניין תקנות אלה לפי תקנה 134".

שירה סופר: גם פה ערכנו הוראה אופרטיבית בעצה אחת עם הייעוץ המשפטי של הוועדה שמופיעה בתקנה 134.

שירה סופר: ""בודק מוסמך" – מפקח כלי שיט או ארגון מוכר".

שירה סופר: לא נדרשת הסמכה מיוחדת.

שירה סופר: פשוט דייקנו את הדברים וכמו אמרתי, בהמשך אנחנו נגיע לארגון מוכר.

איתי עצמון: בודק מוסמך או מפקח כלי שיט.

איתי עצמון: יש הגדרה.

איתי עצמון: ארגון מוכר שהוא הארגון, חברת סיווג שהמנהל הכיר.

שירה סופר: נכון.

שירה סופר: בשניהם יש הגדרה כאשר אופן ההכרה מוסדר ב-134 לגבי ארגון מוכר.

שירה סופר: ""הנחיות אימ"ו" – החלטות, הנחיות או אמות מידה של אימ"ו אליהן מפנות תקנות אלו, כפי שיעודכנו מזמן לזמן, המפורסמות באתר האינטרנט".

שירה סופר: זה תיקון ניסוחי.

שירה סופר: עשינו תיקון נוסחי גם במהלך התקנות אחר כך כאשר בכל מקום שבו מופיעה הנחיית אימ"ו אנחנו כותבים לאיזה עניין, בעברית, ומציינים את מספר ההחלטה של אימ"ו.

איתי עצמון: ההנחיה.

איתי עצמון: אומרים מה הנושא.

שירה סופר: נכון.

שירה סופר: הנחיית אימ"ו לעניין כזה וכזה.

שירה סופר: אנחנו נראה את זה בהמשך.

שירה סופר: אז מספר ההחלטה.

איתי עצמון: כיוון שזה תיקון נוסחי, ככל שיש מקומות אחרים בתקנות שכבר אושרו, אנחנו מבקשים הסמכה לעשות את ההתאמות הטכניות לגמרי.

לימור מגן תלם: קיבלתם הסמכה.

שירה סופר: בתקנות שאנחנו נקריא היום, כבר עשינו את זה.

שירה סופר: ""כלי שיט" – כלי מכל סוג שהוא, הפועל בסביבה הימית, לרבות סנפירית, רחפת, כלי שיט תת ימי, כלי שיט צף ואסדה, ולמעט כלי שיט צבאי וכלי שיט שמופעל על ידי צבא הגנה לישראל".

שירה סופר: את הסיפה הזאת אנחנו הוספנו לבקשת הצבא.

שירה סופר: לבקשת חיל הים.

איתי עצמון: מה ההבחנה בין כלי שיט צבאי וכלי שיט שמופעל על ידי צבא הגנה לישראל?

שירה סופר: כלי שיט צבאי הוא מונח מקובל באמנות של אימ"ו ויש אותו גם במסגרת תקנות אשפה.

שירה סופר: אתם יכולים לראות את זה.

שירה סופר: המיעוט הזה לא מופיע בהגדרות שם.

שירה סופר: הוא מופיע שם במסגרת התחולה אבל זה אותו הדבר.

שירה סופר: לגבי כלי שיט שמופעל על ידי צבא הגנה לישראל, אני לא יודעת אם אני יכולה לדבר על זה.

איתי עצמון: אני רק שואל אם יש הבדל.

שירה סופר: יש הבדל.

שירה סופר: דרך אגב, זה גם אומר כלים שלא מופעלים על ידי הצבא.

שירה סופר: יכולים להגיע כלים זרים למשל לאימון והם פטורים.

איתי עצמון: לא צריך להגדיר את המונח הזה.

שירה סופר: לא צריך להגדיר את המונח הזה.

שירה סופר: בדקנו את הנושא הזה.

שירה סופר: הוא לא מוגדר גם בתקנות אחרות.

שירה סופר: ""פעולה מתקנת" – פעולה הנדרשת לתיקון ליקוי לפי תקנות 63, 89, 120 ו-122".

שירה סופר: הוספנו שתי הפניות.

שירה סופר: עד כאן.

לימור מגן תלם: אם אין הערות, אני מביאה להצבעה את תקנה 1 שהיא סעיף ההגדרות.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנה מספר 1 פה אחד.

לימור מגן תלם: נעבור למקום בו הפסקנו בפעם הקודמת.

שירה סופר: אני חושבת שאנחנו צריכים לאשר את 15(א)(5) ואת 22.

איתי עצמון: אזור בקרת פליטה.

שירה סופר: תקנה 15(א)(5): "הוראות פרק זה יחולו גם על אור נוסף שהוכר על ידי אימ"ו כאזור בקרת פליטה.

שירה סופר: המנהל יפרסם באתר האינטרנט הודעה על אזור שהוכרז כאמור ועל מועד תחילת תוקפה של ההכרזה לעניין תקנות אלה, ובלבד שמועד התחילה לא יפחת משלושים יום ממועד הפרסום".

שירה סופר: צריך להוסיף כאן את המילה "הודעה על הכרזה".

שירה סופר: "המנהל יפרסם באתר האינטרנט הודעה הכרזה".

לימור מגן תלם: בסדר.

לימור מגן תלם: אנחנו מביאים להצבעה את תקנה 15(א) כולה.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנה 15(א) אושרה פה אחד.

שירה סופר: אותו הדבר לגבי תקנה 22(ב).

שירה סופר: הקראנו את (א)1( עד (4).

שירה סופר: "הוראות פרק זה יחולו גם על אזור נוסף שהוכרז על ידי אימ"ו כאזור בקרת פליטה.

שירה סופר: המנהל יפרסם הודעה על הכרזה על אזור כאמור ועל מועד תחילת תוקפה של ההכרזה לעניין תקנות אלה, ובלבד שמועד התחילה לא יפחת משלושים יום ממועד הפרסום".

איתי עצמון: המשמעות היא שאם הוא מכריז על אזור נוסף כאזור בקרת פליטה, ואלה סטנדרטים שבכל מקרה חלים, סטנדרטים בין-לאומיים, לא יידרש תיקון נוסף לתקנות ויש כאן מנגנון שיאפשר את הרחבת התחולה לעניין הזה.

שירה סופר: כאמור, הדבר הזה חשוב מאוד כי אנחנו יודעים שבתוכנית, בקנה, יש כוונה להכריז על אזור הים התיכון כעל אזור בקרת פליטה.

לימור מגן תלם: כן.

לימור מגן תלם: דיברנו על זה בפעם הקודמת.

לימור מגן תלם: אני מעלה להצבעה את תקנה 22.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנה 22 אושרה פה אחד.

לימור מגן תלם: נעבור למקום בו הפסקנו בפעם הקודמת, תקנה 61.

איתי עצמון: אפשר להקריא ביחס את 61, 62 ו-63.

שירה סופר: אני אקריא ואת ההסברים ייתן חברי אשר קדוש ב-זום.

שירה סופר: 61.

שירה סופר: רכישה ואספקה של דלק לשימוש כלי שיט

שירה סופר: ספק דלק לא יספק דלק לכלי שיט שתפוסתו ברוטו 400 טון ומעלה אלא אם כן הוא כלול ברשימת ספקי הדלק והדלק שהוא מספק עומד בדרישות לפי התקנות.

שירה סופר: ספק דלק ינפיק לכלי השיט אישור אספקת דלק (BDN) ויתעד בו את תכולת הגופרית בדלק כאמור בתקנות 21(1) ו-23.

שירה סופר: ספק הדלק ישמור העתק של אישור אספקת דלק (BDN) למשך תקופה שלא תפחת משלוש שנים מיום אספקת הדלק, והעתק כאמור יהיה זמין לבדיקה ואימות על ידי בודק מוסמך או מפקח למניעת זיהום הים ורשויות זרות של מדינת הנמל, לפי דרישתם.

שירה סופר: אני מבקשת להוסיף לפרוטוקול – "לחלק ב' לתקנות אלה כאמור בתקנה 54".

איתי עצמון: זה לא לפרוטוקול.

איתי עצמון: זה לתקנה.

שירה סופר: כן.

שירה סופר: בסיפה של (ה).

שירה סופר: ככלל, אנחנו מבקשים, בגלל שיש מספר חלקים ובכל חלק יש מספר פרקים וסימנים, בכל פעם שאנחנו אומרים פרק, ככל שלא הפנינו לחלק הרלוונטי, בהמשך נעשה זאת מבחינת נוסח.

לימור מגן תלם: בסדר.

שירה סופר: 62.

שירה סופר: חובת דיווח על אספקת דלק שאינו עומד בדרישות התקנות בעל כלי שיט, קברניטו וספק דלק ידווחו למנהל ללא דיחוי על כלי שיט שמסופק לו דלק שאינו עומד בדרישות המפורטות בפרק ג' ובפרק זה לתקנות אלה באישור כאמור בתקנה 54.

שירה סופר: 63.

שירה סופר: פעולה מתקנת להחלפת דלק שאינו עומד בדרישות התקנות נודע למנהל שסופק לכלי שיט בישראל דלק שאינו עומד בדרישות המפורטות בתקנות אלה, ולעניין כלי שיט ישראלי – אף אם הדלק סופק לו מחוץ לשטח ישראל, לרבות באזור הימי - יורה המנהל לכלי השיט, מיד לאחר שהדבר נודע לו, על נקיטה של פעולה מתקנת להחלפת הדלק בדלק שיעמוד בדרישות אמור, כפי שירה.

שירה סופר: על הוראת המנהל יחולו תקנות 89 עד 91 לתקנות אלה, בשינויים המחויבים, ובשינויים אלה: בכל מקום, במקום "הבודק המוסמך" יבוא "המנהל".

שירה סופר: התיקון שעשינו כאן

שירה סופר: לגבי שטח ישראל ולרבות באזור הימי תואם לתכולה של התקנות בתקנה 2.

לימור מגן תלם: בסדר.

לימור מגן תלם: אשר, אם אפשר, הסבר קצר על תקנות 61 עד 63.

קדוש: אני מצטער שאני לא נוכח.

קדוש: תקנות 61 עד 63 מדברות על איסור רכישת דלק בישראל על כלי שיט שתפוסתו 400 טון ומעלה.

קדוש: מספק שהוא לא כלול ברשימה.

קדוש: כל הספקים צריכים להיות כלולים ברשימת הספקים.

קדוש: סוגי הדלק שמותר לספק לכלי שיט הם או דלק שעומד בדרישות התקנות.

קדוש: לחלופה, אם יש לו חלופה, תקנה 128, שאותה חלופה יעילה לא פחות בהשוואה לשימוש בדלק תקני, אפשר לספק לו דלק שמתאים לכלי השיט.

קדוש: קיימת גם חובת דיווח לכלי שיט, לספק דלק, במקרים של אספקת דלק שהוא לא עומד על דרישות התקנות וכתוצאה מכך ביצעו פעולה מתקנת לאחר מכן.

לימור מגן תלם: אם אין הערות, אני מביאה להצבעה את תקנות מספר 61, 62 ו-63 עם השינויים.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנות מספר 61, 62 ו-63 אושרו פה אחד.

שירה סופר: פרק ג': יעילות אנרגטית של אוניות פרק א': הגדרות 64.

שירה סופר: הגדרות פרק ג' - בפרק זה – "אניית גלנוע נוסעים RO RO Roll on/Roll of, passenger Ship – אניית נוסעים שיש בה מחסנים לניטול מטען גלנוע.

שירה סופר: "אניית מכולות" – אנייה המתוכננת להובלה של מכולות, כהגדרתן בתקנות הנמלים, התשל"א-1971, שמצויות במחסני האונייה ועל סיפונה בלבד.

שירה סופר: "אניית מטען גלנוע RO-RO, Roll on/Roll of, cargo ship – אנייה המתוכננת להובלה של מטען גלנוע.

שירה סופר: "אניית מטען גלנוע (מובילת כלי רכב) – RO RO, Roll of, Cargo Ship, Vehicle Carrier – אניית מטען גלנוע בעלת גוף רב סיפוני המתוכננת להובלה של מכוניות ומשאיות ריקות מתכולה.

שירה סופר: "אניית מטען כללי" – אנייה בעלת גוף רב-סיפוני או חד-סיפוני המתוכננת בעיקר להובלה של מטען כללי, למעט אנייה שהוכרה כמתמחה להובלה של מטען יבש ובלבד כגון: בעלי חיים, אסדות, מטען כבד, יאכטות או דלק גרעיני.

שירה סופר: "אניית מטען שוברת קרח" – אניית מטען בעלת יכולת עצמאית לשבירה של שכבת קרח אחידה במהירות של 2 קשר לפחות, כאשר עובי הקרח הוא 1 מטר לפחות וכוח הכפיפה שלו 500 קילו פסקל (kPa) לפחות.

שירה סופר: "אניית נוסעים" – אנייה המובילה או מיועדת להוביל יותר מ-12 נוסעים.

שירה סופר: "אניית שיט תענוגות" – Cruise passenger ship - אניית נוסעים שאין בה סיפון למטען, המיועדת להובלה של נוסעים בתנאי מגורים לינה בלבד.

שירה סופר: "מדד תכנון יעילות אנרגטית – EEDI – Energy efficiency design index נדרש או מדד EEDE שנדרש - הערך המרבי המותר של יעילות אנרגטית לפי תקנה 69, בהתאם לסוג האונייה ולגודלה.

שירה סופר: "מדד תכנון יעילות אנרגטית (EEDI) שהושג או מדד EEDI שהושג – מדד תכנון היעילות האנרגטית שהושג על ידי אונייה יחידה כאמור בתקנה 67.

שירה סופר: "מובילה בצובר" – אניית מטען המיועדת בעיקר להובלה של מטען יבש, לרבות אנייה המובילה עפרות בצובר.

שירה סופר: "מובילה משולבת" – אניית מטען המתוכננת להטענה, במעמסה מלאה, של מטען נוזלי ושל מטען יבש בצובר.

שירה סופר: "מובילת גז" – אניית מטען, למעט מובילת גז טבעי נוזלי, LNG – Liquid natural gas - שנבנתה או שהותאמה להובלה של גז נוזלי בצובר ומשמשת לשם כך.

שירה סופר: "מובילת גז טבעי נוזלי, LNG – Liquid natural gas - אניית מטען שנבנתה או שהותאמה להובלה של גז טבעי נוזלי בצובר ומשמשת לשם כך.

שירה סופר: "מובילת מטען בקירור" – אניית מטען המתוכננת אך ורק להובלה של מטענים במחסני קירור.

שירה סופר: "מטען גלנוע" – רכב על גלגליו או מטען על גבי נגרר או משאית, שמגיע לנמל ויוצא ממנו על גבי הנגרר או המשאית כאמור.

שירה סופר: "מכלית" – כל אחת מאלה:

שירה סופר: אניית מטען שוברת קרח.

שירה סופר: "שינוי יסודי" – לעניין חלק זה – שינוי באנייה שהוא אחד מאלה:

שירה סופר: שינוי סוג האנייה.

שירה סופר: כל שינוי שנעשה באנייה חדשה.

שירה סופר: לשם הבהירות, ואחר כך תראו שנעשה בזה שימוש, הוספנו הגדרה: "שינוי יסודי מקיף" – כל שינוי שבעקבותיו לפי אישור המנהל או רשות מוסמכת זרה במדינת הדגל, לפי העניין, נחשבת האנייה כאנייה חדשה.

לימור מגן תלם: הסבר קצר.

קדוש: למעשה כל ההגדרות האלה הן הגדרות של אותן אמירות שנחיל עליהן את התקנות של היעילות האנרגטית ולפי התוספות שלנו נדע לחשב את הערכים של היעילות האנרגטית שחלים עליהם.

קדוש: אלה בעצם הגדרות של אוניות.

לימור מגן תלם: אתה יכול לפרט קצת על כל החלק ולא רק על התקנה?

קדוש: כן.

קדוש: אני יכול להתייחס להמשך החלק.

קדוש: יש גם חריגים.

קדוש: לא כל התקנות חלות.

קדוש: יש אוניות מיוחדות, אוניות בהנעה לא קונבנציונאלית, אלה אוניות מיוחדות שהמנהל רשאי לתת להן פטור משיקולים מבניים הנדסיים לפי מועד הבנייה שלהן או על פי מועד...

קדוש: לגבי מדדי יעילות אנרגטית.

קדוש: המדד הנדרש הוא נתון שבו האונייה צריכה לעמוד.

קדוש: יש גם את המדד שהושג שהוא המדד שחושב בפועל באותה אנייה.

קדוש: המדד שהושג תמיד יהיה או שווה או נמוך יותר מהמדד הנדרש לפי סוג האונייה ומועד הבנייה שלה ועוד מספר משתנים.

קדוש: במקרה שנעשה באונייה שינוי יסודי, צריך לערוך חישובים מחדש של היעילות האנרגטית.

קדוש: צריך להבטיח שהיעילות האנרגטית במדדים של כמות פליטה של גזי חממה לכל תצרוכת של טון דלק במרחק.

קדוש: .. של האונייה.

קדוש: ככלל, המדדים האלה נבדקים במסגרת תהליכי ה-... והם נרשמים בתעודה של היעילות האנרגטית שהיא מופיעה בתוספת מספר 1.

קדוש: כפי שאמרתי, הם לא מתעדכנים למעט מקרה של שינוי, כך שאין גם דרישה לאימות שנתי כמו שעושים ב-...

קדוש: בפרק ד' לתקנה 75 יש דרישה נוספת לקיומה של תוכנית לניהול יעילות אנרגטית.

קדוש: הדרישה זו חלה גם על אוניות שיש להן פטור מחלק מהתקנות האלה.

קדוש: הן צריכות תוכנית יעילות אנרגטית שהיא תוכנית ייחודית לאונייה, לאותו כלי שיט.

קדוש: התוכנית הזו מפרטת את האופן שבו יש לתפעל את כלי השיט כדי לשמר יעילות אנרגטית מיטבית, חיסכון בתצרוכת הדלק ובהתאם לכך צמצום הפליטות.

קדוש: בפרק ה' אנחנו מדברים על פיקוח על נתוני תצרוכת דלק שחל רק על אוניות בעלות תפוסה של 5,000 טון ומעלה.

קדוש: התקנות בפרק זה מסדירות את תקופת הדיווח, אופן הדיווח והמועדים לכך.

קדוש: אונייה שחלה עליה התקנה הזו, שהיא בתפוסה של 5,000 טון ומעלה, צריכה גם שתהיה לה תוכנית, איזשהו נוהל מסודר שיפרט את האופן שבו היא מבצעת איסוף נתונים ו-... עד כאן ההסבר.

לימור מגן תלם: אני מביאה להצבעה את תקנה 64.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנה 64 אושרה פה אחד.

לימור מגן תלם: נקריא את פרק ב' ו-ג'.

שירה סופר: פרק ב': תחולה ופטורים 65.

שירה סופר: תחולה וסייגים לתחולה הוראות חלק זה יחולו על אנייה שתפוסתה ברוטו 400 טון ומעלה, למעט אוניות כמפורט להלן:

שירה סופר: אנייה שמונעת באמצעים שאינם מכניים.

שירה סופר: 66.

שירה סופר: סייגים לתחולה לעניין אנייה שנמסרה

שירה סופר: אנייה המונעת בהנעה לא מקובלת, למעט אניית שיט תענוגות שמסירתה התבצעה ב-1 בספטמבר 2019 או אחרי תאריך זה.

שירה סופר: מובילת גז טבעי נוזלי, LNG – Liquid natural gas.

שירה סופר: חוזה בנייתה נחתם ב-1 בינואר 2017 או אחרי תאריך זה.

שירה סופר: מסירתה התבצעה ב-1 ביולי 2019 או אחרי תאריך זה.

שירה סופר: יש למחוק את ההפניה לתקנה 96.

שירה סופר: חוזה בנייתה נחתם ב-1 בספטמבר 2015 או אחרי תאריך זה.

איתי עצמון: מהיכן שאובים התאריכים האלה?

שירה סופר: זו הגדרה בנספח.

שירה סופר: במקור זה הופיע בתקנה 1.

שירה סופר: הגדרות שהופיעו פעם אחת, הבאנו.

איתי עצמון: אני מבין, זה בהיבט המבני טכני.

איתי עצמון: אני שואל מהותית.

שירה סופר: בנספח.

שירה סופר: אחד לאחד מהנספח.

לימור מגן תלם: אני אביא להצבעה את תקנות 65 ו-66.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנות 65 ו-66 אושרו פה אחד.

שירה סופר: פרק ג': תכנון יעילות אנרגטית 67.

שירה סופר: מדד תכנון יעילות אנרגטית (EEDI) שהושג

שירה סופר: אנייה חדשה.

שירה סופר: אנייה קיימת שעברה שינוי יסודי מקיף כאמור בתקנה 64, שהיא אחת מאלה:

שירה סופר: מובילת גז.

שירה סופר: אניית מכולות.

שירה סופר: מובילת מטען בקירור.

שירה סופר: אניית נוסעים.

שירה סופר: אניית מטען גלנוע – Cargo ship, RO RO, Roll on/Roll off.

שירה סופר: מובילת גז טבעי נוזלי (LNG – Liquid natural gas).

שירה סופר: מדד EEDI שהושג יציין את התפקוד המשוער של האנייה במונחים של יעילות אנרגטית.

שירה סופר: חישוב המדד שהושג יתבצע לפי הנחיית אימ"ו לעניין שיטת חישוב של מדד יעילות אנרגטית (66)245.Mepc.

שירה סופר: כפי שתוקנה בהחלטות (68)263.

שירה סופר: Mepc ו-(70)271Mepc.

שירה סופר: ואליו יתלווה קובץ טכני שיכיל את המידע הדרוש לחישוב כאמור.

שירה סופר: התוספת כאן, העברנו אותה מקום.

שירה סופר: היא הופיעה בהמשך.

שירה סופר: וזה פשוט פירוט של אופן החישוב.

שירה סופר: 68.

שירה סופר: בדיקת מדד EEDI שהושג בודק מוסמך יבדוק את חישוב מדד EEDI שהושג ואת הקובץ הטכני כאמור בתקנה 67(ב) לפי הוראות תקנות 93 עד 97.

שירה סופר: 69.

שירה סופר: מדד תכנון יעילות אנרגטית (EEDI) כנדרש

שירה סופר: אנייה חדשה.

שירה סופר: אנייה קיימת שעברה שינוי יסודי מקיף כהגדרתו בתקנה 64, שהיא אחת מאלה:

איתי עצמון: תקנה 64 מגדירה את כל ההגדרות שחלות על הפרק.

איתי עצמון: למה צריך לכתוב את זה?

שירה סופר: בקשה של ורד, שיהיה ברור היכן למצוא את השינוי היסודי המקיף.

איתי עצמון: ההגדרות חלות על כל הפרק.

שירה סופר: אפשר לוותר על זה.

איתי עצמון: אנחנו נבדוק את זה.

לימור מגן תלם: תבדקו אם צריך.

לימור מגן תלם: אם זה עוזר – כן.

לימור מגן תלם: אם לא – לא.

שירה סופר: מובילה בצובר.

שירה סופר: מכלית.

שירה סופר: אניית מטען כללי.

שירה סופר: מובילה משולבת.

שירה סופר: אניית מטען גלנוע - Cargo ship.

שירה סופר: מובילת גז טבעי נוזלי – LNG – LIQUID NATURAL GAS.

כמפורט להלן: Attained – Required EEDI – 1-(x\100) x Reference line value EEDI כאשר X הוא מקדם הפחתה למדד EEDI הנדרש כאמור בתוספת השמינית – כל התוספות עודכנו לאחר ביטול התוספת החמישית בהשוואה ל-Reference line value (ערך קו ההתייחסות) המחושב כאמור בתקנה 71.

כמפורט להלן: 70.

כמפורט להלן: חישוב מדד EEDI שנדרש לאנייה חדשה או לאנייה שעברה שינוי יסודי מקיף מדד EEDI נדרש לגבי אנייה חדשה או אנייה קיימת שעברה שינוי יסודי מקיף, שתקנה 69(א(3) חלה עליה, יחושב כאמור בתקנה 69(ב).

כמפורט להלן: מקדם ההפחתה ייקבע בהתייחס לסוג האנייה, גודלה ומועד בנייתה לפי שלב ההפחתה המתאים כמפורט בתוספת השמינית.

כמפורט להלן: 71.

כמפורט להלן: חישוב ערך קו ההתייחסות חישוב ערך קו ההתייחסות לעניין תקנה 69(ב) ייערך כמפורט להלן: Reference line value – a xbc, כאשר המשתנים b,a ו-c הם כמפורט בתוספת השמינית.

כמפורט להלן: 72.

כמפורט להלן: קביעת מדד EEDI נדרש מחמיר לעניין אנייה המתאימה לשני סוגים או יותר מסוגי האניות המפורטים בתקנה 69(א)(3), יחול מדד EEDI נדרש לפי הנמוך מבין הערכים הקבועים בתוספת השמינית.

כמפורט להלן: 73.

כמפורט להלן: הספק מנועי ההנעה בעל אנייה או קברניטה יוודאו כי ההספק של מנועי ההנעה של אנייה שפרק זה חל עליה לא יפחת מהספק ההנעה הנדרש לקיום יכולת התמרון של האנייה בתנאים קשים, כמפורט בהנחיית אימ"ו.

כמפורט להלן: 74.

כמפורט להלן: חובות בעל האנייה או הקברניט בעל האנייה או קברניטה יוודא כי מדד EEDI שהוגש לאנייה כאמור בתקנה 67 לא יעלה על מדד EEDI נדרש שהותאם לאנייה כאמור בתקנה 69.

לימור מגן תלם: התייחסות.

איתי עצמון: למעט ההערה הכללית על הנחיות אימ"ו שבכל מקום צריך לכתוב את הנושא.

לימור מגן תלם: נכון.

לימור מגן תלם: אם כך, אני מעלה להצבעה את תקנות מספר 67 עד 74.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנות 67 עד 74 אושרו פה אחד.

לימור מגן תלם: נעבור לפרק ד'.

לימור מגן תלם: אשר, אם תוכל לתת התייחסות כדי שנקרא ברצף.

שירה סופר: הוא כבר דיבר על התוכנית.

איתי עצמון: על פרק ד' ו-ה'.

לימור מגן תלם: אם כך, אפשר לקרוא ברצף את פרק ד' ו-ה' ואז נצביע עליהם.

שירה סופר: פרק ד': תכנית לניהול יעילות אנרגטית של אנייה (SEEMP – Ship energy efficiency management plan)

שירה סופר: בעל אנייה שהוראות חלק זה חלות עליה או קברניטה יוודאו כי קיימת באנייה תכנית לניהול יעילות אנרגטית (SEEMP), שהוכנה באופן ייחודי עבורה (בפרק זה – התוכנית).

שירה סופר: התוכנית יכולה להיכלל במערכת ניהול הבטיחות כמפורט בפרט 1 לתוספת השבע עשרה בתקנות הנמלים בטיחות השיט בעניין קוד ISM.

שירה סופר: התוכנית תימצא באנייה בכל עת.

שירה סופר: אם נדרש לפי תקנות 76 או 77 – התוכנית תכלול נוהל שגיבשו בעל האנייה או קברניטה לעניין איסוף נתונים של תצרוכת דלק ודיווח עליהם (בפרק זה – הנוהל).

שירה סופר: פרק ה': איסוף נתוני תצרוכת דלק ודיווח עליהם 76.

שירה סופר: איסוף נתוני תצרוכת דלק במהלך כל שנה קלנדרית יאסוף קברניט של אנייה שהיא כלי שיט ישראלי ושתפוסתה ברוטו 5,000 טון ומעלה (בפרק זה – האנייה) את נתוני תצרוכת הדלק של האנייה, כמפורט בתוספת התשיעית וירכזם בתום אותה שנה קלנדרית (בפרק זה – שנת הדיווח).

שירה סופר: איסוף הנתונים יתבצע לפי הנוהל.

שירה סופר: 77.

שירה סופר: דיווח על נתוני תצרוכת דלק

שירה סופר: לפני העברת האנייה לדגל זר.

שירה סופר: לאחר ביצוע העברה כמפורט בפסקאות (1) ו-(2) של תקנת משנה (א), ידווח בעל האנייה או קברניטה למנהל, ללא דיחוי, על נתוני תצרוכת הדלק כפי שנאספו בשנה הקלנדרית עד למועד ביצוע העברה כאמור, וימסור למנהל כל נתון אחר לפי דרישתו.

שירה סופר: 78.

שירה סופר: אישור בדבר דיווח על נתוני צריכת דלק

שירה סופר: לעניין דיווח שנמסר לפי תקנה 77(א) – בתוך חמישה חודשים מתחילת השנה העוקבת.

שירה סופר: אישור כאמור בתקנת משנה (א) יהיה ערוך כמפורט בתוספת העשירית, ייעשה בשפה העברית ויכלול תרגום של האמור בו לשפה האנגלית.

שירה סופר: במקרה של מחלוקת או אי התאמה יגבר הרישום בעברית.

שירה סופר: 79.

שירה סופר: תוקף אישור בדבר דיווח על נתוני תצרוכת דלק

שירה סופר: אישור בדבר דיווח על נתוני תצרוכת דלק לפי תקנה 78(א)(2) יהיה בתוקף ממועד הענקתו ולמשך שנים עשר חודשים.

שירה סופר: ערכנו כאן תיקון לאחר שבדקנו שוב בנספח.

שירה סופר: 80.

שירה סופר: שמירת אישור בדבר דיווח על נתוני תצרוכת דלק בעל אנייה או קברניטה יוודא כי אישור בדבר דיווח על נתוני תצרוכת דלק יישמר על סיפון האנייה עד תום תוקפו כאמור בתקנה 79 לפחות.

לימור מגן תלם: הערות.

רני עמיר: מנהל היחידה הארצית להגנת הסביבה הימית, המשרד להגנת הסביבה.

רני עמיר: אני רוצה להעלות שאלה לגבי סעיף 76 בו אניות חייבות בדיווח מ-5,000 ומעלה, תפוסת אנייה.

רני עמיר: למעשה בין 400 טון ל-5,000 טון, זה לא מכוסה.

רני עמיר: זאת תהייה.

רני עמיר: אולי יש לכם תשובה.

לימור מגן תלם: הדיווח הוא רק לגבי אניות עם מעל 5,000 טון.

רני עמיר: הוא חל מ-5,000 ומעלה.

רני עמיר: מה לגבי אניות שהן בין 400 ל-5,000?

רני עמיר: מה קורה איתן?

שירה סופר: אני חושבת שאשר יכול לתת לזה הסבר.

שירה סופר: אני יכולה להגיד שאנחנו מאוד מדויקים עם הנספח.

שירה סופר: זאת הוראה שיש בנספח.

קדוש: אין דרישה לדיווח לאניות שהתפוסה שלהן קטנה מ-5,000 טון.

קדוש: למעשה כל הנתונים האלה בסופו של דבר מועברים גם לאיגוד הימי הבין-לאומי ולכן לא תהיה לזה משמעות.

לימור מגן תלם: מניח את דעתך?

רני עמיר: אם זה לקוח מנוסח הנספח, כן.

שירה סופר: בהחלט.

לימור מגן תלם: אם אין הערות, אני מעלה להצבעה תקנות מספר 75 עד 80 עם התיקונים שהועלו כאן.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנות 75 עד 80 עם התיקונים שהועלו אושרו פה אחד.

לימור מגן תלם: אנחנו עוברים לחלק ד', בדיקות כלי שיט ישראלי.

לימור מגן תלם: אשר, אנחנו מבקשים הסבר קצר ונעבור להקראה והצבעה.

קדוש: החלק הזה מתייחס לכלי שיט ישראלים.

קדוש: סמכותנו כמדינת דגל של אותן אניות לערוך בדיקות ולהנפיק לאותן אניות תעודות ואישורים נדרשים.

קדוש: לעניין מניעת זיהום אוויר, ככלל שיטת הבדיקה היא שיטה מחזורית של עד חמש שנים במועדים נקובים ושהמועד הנקוב הוא בעצם נקרא יום השנה.

קדוש: היא רוחבית כללית לכל האמנות של הארגון הימי שישראל שם.

קדוש: יש בדיקה ראשונית ובדיקת חידוש וביניהן יש בדיקות שנתיות ובדיקות ביניים וחלון זמן של פלוס-מינוס שלושה חודשים מיום השנה.

קדוש: בעקבות הבדיקות מונפקת תעודה כאשר התוקף הסטנדרטי של תעודה הוא חמש שנים.

קדוש: בדיקה נוספת נעשית במקרה הצורך לאחר תיקון או שינוי משמעותי באנייה.

קדוש: כמו כן יש בדיקה של מנוע דיזל ימי שמערכת ה-...

קדוש: לעניין בדיקות לתעודת יעילות אנרגטית, חל רק על אניות שחלק ג' חל עליהן.

קדוש: הן מחויבות בבדיקות רלוונטיות ליעילות אנרגטית.

קדוש: הבדיקות האלה לאמץ את מדד היעילות האנרגטית של האנייה לצורך הנפקת התעודה או לוודא שיש לתעודה תוקף וכן יש לה תוכנית ליעילות אנרגטית.

קדוש: אם האנייה עוברת שינוי יסודי, כמובן אפשר לעשות לה בדיקה נוספת בה מחלקים מחדש את מדדי היעילות לפי המועד ולפי ה-...

קדוש: בפרק ה' יש קביעת חובה על שמירת כשרות כלי השיט ואיסור לעשות שינויים כלשהם לאחר ביצוע הבדיקה.

קדוש: בפרק ו' מדברים על חובת דיווח על תאונה או פגם מהותי כאשר החובה הזו חלה על כלי שיט זר וגם על כלי שיט ישראלי.

קדוש: כלי שיט ישראלי, כל נמל, גם בנמל זר.

קדוש: נמל זר גם צריך לדווח לרשויות הנמל הזר.

קדוש: כלי שיט זר צריך לדווח למנהל שנמצא בתחום המים של ישראל.

לימור מגן תלם: תודה רבה.

לימור מגן תלם: נמשיך בהקראה מסעיף 81.

לימור מגן תלם: נקריא את פרק ד', ה' ו-ו'.

שירה סופר: חלק ד': בדיקות של כלי שיט ישראלי פרק א': חובת עריכת בדיקות 81.

שירה סופר: בדיקת כלי שיט ישראלי בידי בודק מוסמך

שירה סופר: התקשר מנהל הרשות עם ארגון מוכר כבודק מוסמך, יסמיכו, בין היתר, בסמכויות אלה:

שירה סופר: לדרוש מבעל כלי השיט או קברניטו לבצע בדיקות אם התקבלה בקשה מהרשות המוסמכת הזרה במדינת נמל שאותו פוקד כלי השיט.

איתי עצמון: אני מבקש לשאול מה פשר התיבה "בין היתר".

איתי עצמון: אם מנהל הרשות התקשר עם ארגון מוכר כבודק מוסמך, הוא מסמיך אותו בסמכויות נוספות מעבר למה שכתוב כאן?

שירה סופר: לא.

שירה סופר: הסעיף הזה מובא מאחר ויש מה שנקרא סמכויות מינימליות שחייבים להסמיך בהן, לפי אימ"ו.

שירה סופר: ברגע שממנים ארגון מוכר, את זה חייבים לתת.

שירה סופר: לכן הבאנו את זה.

שירה סופר: כמובן שאנחנו יכולים להסמיך ביותר.

שירה סופר: במקור אנחנו רשמנו כאן לפחות, זה עניין של נוסח.

שירה סופר: מבחינתנו זה המינימום.

איתי עצמון: לכתוב בין היתר או לפחות זה באמת עניין יותר נוסחי.

איתי עצמון: השאלה המהותית היא אילו עוד סמכויות יהיו לבודקים המוסמכים שאני מבין שהם חברות פרטיות שמפעילות סמכויות פיקוח.

שירה סופר: הן חברות סיווג.

שירה סופר: נראה בהמשך בדיוק איזה חברות סיווג יכולות להיות מוכרות על ידינו.

שירה סופר: אשר, אולי תרצה לתת לזה התייחסות, לגבי הסמכויות שניתנות לארגון מוכר.

איתי עצמון: ברשות יושבת הראש, אם גם משרד המשפטים יוכל להתייחס לעניין הזה.

לימור מגן תלם: בבקשה.

לימור מגן תלם: אשר ואחר כך משרד המשפטים.

שירה סופר: אם מותר לי מילה לפני שמשרד המשפטים מתייחס.

שירה סופר: אני רוצה לציין שאנחנו עורכים תיקון שהוא בתהליך כבר די מתקדם של פקודת הנמלים, במסגרתו אנחנו נרחיב ובצורה מפורשת נסמיך את מנהל הרשות להכיר בארגונים מוכרים.

שירה סופר: שם יהיו תבחינים מאוד מפורטים, מה בדיוק אנחנו דורשים מארגון כזה.

איתי עצמון: אבל אלה שני דברים שונים.

איתי עצמון: יש את התנאים להכרה בארגון מוכר, שזה יהיה בתקנה שנראה אותה בהמשך ויש את החזקה או הוראה שאומרת שבעצם ארגון מוכר הוא גם בודק מוסמך אם מתקשרים איתו ככזה ואז מה הסמכויות שנותנים לו.

איתי עצמון: אלה שני דברים שונים.

איתי עצמון: כלומר, יש את הפרמטרים להכרה ויש אילו סמכויות נותנים לארגון המוכר בהיותו בודק מוסמך.

איתי עצמון: שתי שאלות שונות.

קדוש: לי היה חשוב להבהיר שיש תיקון כזה בדרך.

קדוש: היה חשוב לי לציין את זה.

קדוש: רק לומר שיש איתם הסכמים.

קדוש: במסגרת ההסכמים עם אותם ארגונים מוכרים אנחנו מפרטים בדיוק מה הסמכויות שלהם.

קדוש: להסכמים האלה מצורף בדרך כלל נספח בסוף וממש עושים וי או איקס על כל אחת מהסמכויות שם מוסמכים לעשות, אנחנו בשמנו, בשם מדינת הדגל.

קדוש: הסמכויות שאנחנו נותנים לארגון המוכר לאחר שהוא הוכר כארגון מוכר הן סמכות לבדוק כלי שיט, להנפיק לו תעודה ולדרוש לבצע בו תיקונים.

איתי עצמון: אבל זה לא עונה על השאלה.

יוהנה יוסף: אני אוסיף עוד דבר אחד על דבריו של אשר.

יוהנה יוסף: יש להם את היכולת לבדוק ציודים, לאשר ציודים, לאשר מכונות ולקבוע את התקנים.

יוהנה יוסף: זה מה שהם עושים.

יוהנה יוסף: הם שמים את זה בתקנות אבל הם היחידים שיכולים לאשר ציודים בכלי שיט.

יוהנה יוסף: בסוף האישורים הם מוציאים רשימה של ציודים שבעלי האוניות מחויבים להתחייב אליה.

יוהנה יוסף: זה חלק מהסמכות שאנחנו נותנים להם לאשר את הציודים האלה.

יוהנה יוסף: לצערי במדינת ישראל אין לנו את היכולת הטכנית הזאת לפתור את זה ולכן אנחנו נסמכים עליהם.

שירה סופר: חשוב לי לומר שזה דבר מאוד מקובל בדיני הספנות והנמלים.

שירה סופר: אין מדינת דגל שלא מתקשרת עם ארגונים מוכרים ואין מדינת דגל שיכולה לבצע את כל הבדיקות האלה בעצמה.

שירה סופר: מדובר בארגונים שהם באמת היסטורית, עוד מהמאה ה-18 אם אינני טועה, בתחום הזה ובעצם הם היו הבסיס ועליהם הוקמה אימ"ו.

שירה סופר: עד היום יש להם מעמד בארגון הספנות הבין-לאומי, הם מייעצים ואנחנו מתקשרים רק עם אחת החברות שמאושרת על ידי איא"ק שזה ארגון על, אפשר לומר כך, מפקחים על הארגונים האלה.

יוהנה יוסף: יש כרגע בעולם רק 12 חברות כאלה שאימ"ו אישר אותן.

יוהנה יוסף: אנחנו מחויבים להתקשר איתן גם בתקנות שלנו.

שירה סופר: למיטב זיכרוני מדינת ישראל נכון להיום חתומה על ארבעה ארגונים.

לימור מגן תלם: משרד המשפטים, התייחסות שלכם להערת היועץ המשפטי של הוועדה.

יעל דקל שפריר: כפי ששירה הזכירה, עם העבודה על התקנות האלה אמרנו למשרד התחבורה שהיה להם מקדם תיקון לפקודה שיסמיך את הרשות להתקשר עם אותם ארגונים ולבודקים לבצע את אותן פעולות.

יעל דקל שפריר: ספציפית לגבי הבדיקות והדברים שמבצעים הבודקים המוסמכים, אני אומר זה לא דבר טריביאלי.

יעל דקל שפריר: עם זאת, זה מה שמקובל בעולם הספנות.

יעל דקל שפריר: במקומות בהם – אנחנו אחר כך נעבור על התקנות – לבודקים המוסמכים יש איזשהו שיקול דעת, יש איזה שהם דברים, אנחנו מיד הסדרנו בקרה של הרגולטור בעניין הזה.

יעל דקל שפריר: זאת אומרת, יש ערר, יש השגה על הפעולות של הבודקים, יש פיקוח של הרגולטור על עבודת הבודקים.

יעל דקל שפריר: זה יותר רחב ממה שאנחנו מכירים ממשרדים אחרים.

יעל דקל שפריר: עם זאת, זה גם נגזר מהצורך של משרד התחבורה בהקשר הזה ומעולם הספנות וגם מהפרקטיקות הבין-לאומיות.

איתי עצמון: איפה ההוראה שאומרת שאותו בודק מוסמך יכול להפעיל עוד סמכויות לפי הסכם ההתקשרות?

שירה סופר: בכל מקום שכתוב כאן בודק מוסמך, יש לו סמכות לפעול.

שירה סופר: ההסכם יבצע את הדבר הזה.

שירה סופר: זאת אומרת, הסכם שבו אנחנו מכירים בו ייתן לו, כמו ראי, לתקנות האלה, מה שנוגע לתקנות האלה.

שירה סופר: יהיה לו איקס לעשות פעולה כזאת וכזאת.

שירה סופר: כל מקום שאנחנו אומרים בודק מוסמך, זה גם ארגון מוכר אלא אם כן אנחנו אומרים רק מפקח כלי שיט.

איתי עצמון: אבל אני שואל איפה ההוראה שאומרת שאותו בודק מוסמך יכול להפעיל עוד סמכויות.

שירה סופר: אין הוראה מיוחדת לזה.

שירה סופר: אני מגדירה אותו בתור בודק מוסמך ואז כל פעם שאני אומרת בודק מוסמך, אני נותנת סמכות מסוימת.

איתי עצמון: יכול להיות שכאשר נגיע לתקנה 134, אולי נדייק שם.

שירה סופר: בסדר.

שירה סופר: הכוונה כאן היא סמכויות מינימליות.

שירה סופר: זו כוונת הסעיף הזה.

שירה סופר: לפחות את זה אנחנו חייבים לתת ולפי אימ"ו אנחנו חייבים לתת.

שירה סופר: אנחנו נותנים לבודק מוסמך עוד סמכויות כי אין לנו אפשרות, לא מבחינה טכנית בהכרח וגם בטח לא בכל מקום בעולם שכלי שיט ישראלי יכול להיות בהם, לבצע בהכרח את כל מה שצריך לפי התקנות.

שירה סופר: כמו שאמרתי, אנחנו לא היחידים.

שירה סופר: זאת אומרת, זאת פרקטיקה שאין בלתה והיא מקובלת בכל העולם.

לימור מגן תלם: נמשיך בהקראה.

שירה סופר: 82.

שירה סופר: חובת העמדה לבדיקות בעל כלי שיט ישראלי או קברניטו שהוא אחד מאלה (בחלק זה – כלי שיט ישראלי) יעמידו לבדיקה לפי פרק זה:

שירה סופר: אסדה או יחידת קידוח המפליגה אל או עוגנת בנמל או מסוף של מדינה שהיא צד לאמנה.

שירה סופר: פרק ב': הבדיקות 83.

שירה סופר: בדיקה ראשונית כלי שיט ישראלי ייבדק בידי בודק מוסמך בבדיקה ראשונית לני הכנסתו לשירות או לפני שהתעודה הבין-לאומית למניעת זיהום אוויר (IAPP) לפי הוראת תקנה 101 (בפרק זה – התעודה), מונפקת בפעם הראשונה (להלן - בדיקה ראשונית).

שירה סופר: הבדיקה הראשונית תכלול בדיקה מלאה של הציוד, המערכות האבזרים, הסידורים והחומרים כדי לוודא שהם מקיימים במלואם אחר דרישות תקנות אלה.

שירה סופר: 84.

שירה סופר: בדיקה שנתית

שירה סופר: הבודק המוסמך יאמת את ביצוע הבדיקה השנתית בתעודה.

שירה סופר: 85.

שירה סופר: בדיקת ביניים

שירה סופר: בדיקת הביניים תבוא במקום אחת הבדיקות השנתיות.

שירה סופר: 86.

שירה סופר: בדיקת חידוש כלי שיט ישראלי ייבדק בידי בודק מוסמך בבדיקת חידוש בסמוך לפני מועד תום תוקף התעודה כאמור בתקנה 101 ובכפוף לתקנות 107, 108 ו-111 עד 113 (להלן – בדיקת חידוש).

שירה סופר: בדיקת החידוש תכלול בדיקה מלאה של הציוד, המערכות, האבזרים, הסידורים והחומרים, כדי לוודא שהם מקיימים במלואם אחר דרישות תקנות אלה.

שירה סופר: 87.

שירה סופר: בדיקה נוספת כלי שיט ישראלי ייבדק בידי בודק מוסמך בבדיקה נוספת, כללית או חלקית, לפי העניין, אחרי שנעשה תיקון, שינוי או חידוש מהותי או אחרי תיקון הנובע מתאונה או גם מהותי לפי תקנה 100 (להלן – בדיקה נוספת).

שירה סופר: בדיקה כאמור נועדה לוודא כי התיקונים, השינויים או החידושים שנעשו בפועל עומדים בדרישות התקנות.

שירה סופר: 88.

שירה סופר: בדיקת מנוע דיזל ימי בדיקת מנוע דיזל ימי וציוד לפי פרק ב' של חלק ב' תיערך לפי הקוד טכני לתחמוצות חנקן NOx) ).

איתי עצמון: אם אני מבין נכון בהקשר לשאלה ששאלתי קודם, יש בהסכם ההתקשרות הסמכה לבדיקות מינימליות לפי תקנה 81 ולאחר מכן בפרק ב' יש עוד שורה ארוכה של בדיקות שאותו בודק מוסמך יבצע.

איתי עצמון: למעשה אם אני מקשר את זה, יתקשר מנהל הרשות עם ארגון מוכר כבודק מוסמך, יסמיכו בין היתר בסמכויות אלה וכן לביצוע בדיקות כאמור בחלק זה.

שירה סופר: אפשר לכתוב את זה.

שירה סופר: פרק ג': תוצאות הבדיקות 89.

שירה סופר: תוצאות הבדיקה ופעולה מתקנת מצא בודק מוסמך בבדיקה לפי פרק ב', שמצב כלי השיט אינו תואם במידה מהותית את פרטיי התעודה הבין-לאומית למניעת זיהום אוויר (IAPP) שניתנה לו (בפרק זה – התעודה) –

שירה סופר: בעל כלי השיט או קברניטו ימלאו אחר הוראות הבודק המוסמך כאמור בפסקה (1).

שירה סופר: 90.

שירה סופר: ביטול התעודה וערר

שירה סופר: יבטל הבודק המוסמך את התעודה שהונפקה ויראו את כלי השיט כבלתי כשיר לשיט.

שירה סופר: הבודק המוסמך ימציא לבעל כלי השיט או קברניט הודעה על ביטול התעודה.

שירה סופר: בעל כלי השיט או קברניטו, שהומצאה לו הודעה על ביטול התעודה כאמור בתקנת משנה (א), רשאי לערור על ביטול התעודה בפני מנהל הרשות בתוך 15 ימים מיום ההמצאה כאמור.

שירה סופר: 91.

שירה סופר: עיכוב כלי שיט עד הסרת איום בלתי סביר לסביבה בוטלה תעודה לפי תקנה 90, ינקוט המנהל כל פעולה הדרושה לדעתו כדי להבטיח כלי השיט לא יפליג עד שיוכל לצאת לים או לעזוב את הנמל למטרת יציאה אל המספנה הזמינה והקרובה ביותר, בלי שיהווה איום בלתי סביר לגרם נזק לסביבה.

שירה סופר: 92.

שירה סופר: הודעה למנהל בודק מוסמך שהוא ארגון מוכר יודיע למנהל ללא דיחוי על הוראה שנתן בדבר פעולה מתקנת ועל ביטול תעודה כאמור בתקנה 90.

איתי עצמון: למה צריך להגיד בודק מוסך שהוא ארגון מוכר?

שירה סופר: כי מפקח לא צריך להודיע.

שירה סופר: מפקח הוא בעצם עובד של המנהל.

שירה סופר: מבחינתנו רק ארגון מוכר.

שירה סופר: אפשר להגיד ארגון מוכר שבודק.

איתי עצמון: לא.

איתי עצמון: אני שאלתי ברמת המהות, למה רק ארגון מוכר.

שירה סופר: זה אינהרנטי.

שירה סופר: זאת אומרת, מפקח הוא עובד המשרד והוא תחת המנהל.

איתי עצמון: חזקה עליו שהוא יודיע?

שירה סופר: זה ברור.

שירה סופר: זה פשוט משהו שמבחינת הנהלים הפנימיים שלנו זה משהו שהוא מחויב המציאות.

לימור מגן תלם: אפשר לרשום.

שירה סופר: מהותית אין לזה חשיבות.

שירה סופר: מבחינתנו זאת הודעה של גורם שהוא חברה חיצונית.

איתי עצמון: אפשר להוריד – "בודק מוסמך יודיע".

שירה סופר: אין בעיה.

שירה סופר: פרק ד': בדיקות נוספות לאנייה ישראלית 93.

שירה סופר: בדיקות נוספות לאנייה שחלק ג' חל עליה נוסף על הבדיקות המפורטות בפרק ב', בנייה ישראלית שחלק ג' חל עליה (בפרק זה – האנייה) יבוצעו הבדיקות כמפורט בסימן זה.

שירה סופר: 94.

שירה סופר: בדיקת יעילות אנרגטית (IEEC)

שירה סופר: בבדיקה כאמור בתקנת משנה (א) יאמת הבודק המוסמך כי מדד EEDI שהושג תואם את דרישות חלק ג', וכי התוכנית לניהול יעילות אנרגטית של האנייה (SEEMP) תואמת את הנחיות אימ"ו וכוללת נוהל לאיסוף נתונים, כאמור בתקנה 75, ונמצאת באנייה.

שירה סופר: 95.

שירה סופר: בדיקה לאחר שינוי יסודי

שירה סופר: בדיקה כאמור בתקנת משנה (א) נועדה לוודא כי מד EEDI שהושג לאנייה יחושב מחדש לפי הצורך ויעמוד במדד EEDI הנדרש לפי תקנה 69(ב) ובהתאם למקדמי ההפחתה המפורטים בטבלה 1 שבתוספת השמינית לפי סוג האנייה שבה נערך השינוי, ממדיה ושלב הבנייה כמשמעותו בהגדרה אנייה חדשה.

שירה סופר: 96.

שירה סופר: בדיקה לאחר שינוי יסודי מקיף

שירה סופר: בדיקה כאמור בתקנת משנה (א) נועדה לוודא כי האנייה עומדת בכל אלה:

שירה סופר: התוכנית לניהול יעילות אנרגטית של האנייה (SEEMP), כמשמעותה בתקנה 75, נמצאת באנייה, ואם יש בשינוי היסודי המקיף כדי להשפיע על ההליך לאיסוף נתונים על תצרוכת הדלק ולדיווח עליהם, כמפורט בתקנות 76 ו-77 – התוכנית עודכנה לפי השינוי היסודי המקיף.

איתי עצמון: אני חושב שיכול להיות שכאן צריך להפנות להגדרה כי זה כבר לא באותו חלק.

שירה סופר: נכון.

שירה סופר: אנחנו לא באותו חלק.

שירה סופר: אם כן, יש להוסיף: כהגדרתו בתקנה 64.

שירה סופר: 97.

שירה סופר: בדיקת הימצאות תוכנית ליעילות אנרגטית (SEEMP) הבודק המוסמך יבדוק כי תוכנית לניהול יעילות אנרגטית (SEEMP) נמצאת באנייה, כנדרש בתקנה 75, בעת בדיקת הביניים או בדיקת החידוש, לפי המוקדם.

שירה סופר: פרק ה': שמירה על הכשירות של כלי שיט 98.

שירה סופר: שמירה על הכשירות של כלי שיט בעל כלי שיט ישראלי או קברניטו ישמרו על כשירות ותקינות כלי השיט וציודו, לרבות המערכות, האבזרים, הסידורים או החומרים שבו באופן שיאפשר עמידה בהוראות תקנות אלה במלואן ויוודא שכלי השיט יהיה כשיר מכל הבחינות לצאת לים מבלי שיהווה איום בלתי סביר לגרם נזק לסביבה.

שירה סופר: 99.

שירה סופר: איסור עשיית שינויים מהותיים בכלי השיט לאחר השלמת בדיקה הושלמה בדיקת כלי שיט הנדרשת לפי פרקים ב' ו-ד' לחלק זה, לא יעשה בעל כלי השיט או קברניטו כל תיקון, שינוי או חידוש מהותי לאחר השלמת הבדיקה ללא אישור המנהל.

שירה סופר: לעניין תקנה זו לא יראו החלפה של ציוד ואבזרים זהים כשינוי מהותי.

שירה סופר: פרק ו': חובת דיווח על תאונה או פגם מהותי בכלי השיט 100.

שירה סופר: דיווח על תאונה או פגם מהותי

שירה סופר: נמצא כלי שיט ישראלי בנמל של מדינה זרה שהיא צד לאמנה, ידווח הקברניט או בעל כלי השיט על כך גם לרשות מוסמכת זרה במדינה כאמור.

שירה סופר: בדיקה נוספת זה מונח שנמצא גם כאן ולכן הוא מתייחס לעניין כלי שיט ישראלי.

שירה סופר: לעניין כלי שיט שהוא לא ישראלי, בדיקה מפורטת.

שירה סופר: אלה מונחים שיש לנו בתקנות אחרות, תקנות נמלי בטיחות השיט.

איתי עצמון: שתי שאלות.

איתי עצמון: לגבי תקנה 98.

איתי עצמון: אני רוצה לוודא שההוראה שקבועה שם מספיק ברורה מבחינת הטלת סנקציה פלילית.

איתי עצמון: אני מזכיר שכל הפרה של הוראות התקנות האלה, יש בצדן סנקציה פלילית.

איתי עצמון: יש כאן הוראה שאומרת לוודא שכלי השיט יהיה כשיר מכל הבחינות לצאת לים מבלי שיהווה איום בלתי סביר לגרם נזק לסביבה.

איתי עצמון: כלומר, הוראה כללית מאוד.

שירה סופר: נכון, אבל זו לשון האמנה.

שירה סופר: לשון הנספח.

שירה סופר: יש לנו תקנות מקבילות כאלה גם בתקנות אחרות.

שירה סופר: אף פעם לא נתקלנו באיזושהי הערה.

שירה סופר: אף פעם לא פנו אלינו.

לימור מגן תלם: זה הנוסח באמנה?

שירה סופר: זה הנוסח באמנה.

איתי עצמון: אני מניח שנוסח כזה פחות מתאים למטריה הפלילית.

איתי עצמון: אני מניח שלא תגישו כתבי אישום על הפרות לא ברורות.

שירה סופר: לא.

שירה סופר: בהמשך נתייחס לגבי תקנה שמדברת על חובת פיקוח כשיש שם חזקה כזאת, שלא נבקש עונש מאסר.

שירה סופר: יש סיכום ממשלתי בעניין הזה.

איתי עצמון: אפשר הסבר קצר לגבי תקנה 100?

איתי עצמון: מדובר על תאונה שגורמת לנזק בציוד של כלי השיט שמיועד למנוע זיהום אוויר.

איתי עצמון: כלומר, מה בעצם ההשלכה של תאונה כזאת על הכשירות שלו?

שירה סופר: נפנה לאשר.

קדוש: הכוונה היא שהציוד שלו נפגע, אותו ציוד שמדובר עליו בתקנות האלה, ויש מצב שהוא צריך לעשות איזשהו תיקון, בין אם תיקון שיכול לקחת זמן עד שהוא יושלם ובין הפלגה ישירה.

קדוש: בהחלט יכול להיות מצב שבו יש תקלה בכלי השיט בגלל איזושהי תאונה שגרמה לתקלה באותו ציוד עליו אנחנו מדברים בתקנות האלה, וכלי השיט יידרש לבצע איזשהו תיקון, בין אם תיקון זמני או בין אם תיקון מיידי במספנה.

שירה סופר: הוא צריך לדווח.

שירה סופר: התרחשה תאונה שיש לה השפעה מהותית על שלמות הציוד בעל כלי השיט ידווח.

שירה סופר: זאת אומרת, הוראה כללית לגבי דיווח.

איתי עצמון: אבל זה דיווח על כל תאונה או פגם מהותי.

איתי עצמון: לא כל כך הבנתי את הקישור לתקנות שאנחנו עוסקים בהן.

יוהנה יוסף: הדיווח הוא על כלל פגם שעלול לגרום לזיהום אוויר.

איתי עצמון: זה לא כתוב.

יוהנה יוסף: או תאונה או פגם.

לימור מגן תלם: הכותרת היא חובת דיווח על תאונה או פגם מהותי בכלי שיט.

שירה סופר: אפשר להגיד "שלמותו של הציוד הנוגע לעניין התקנות"?

לימור מגן תלם: צריך לעשות את הקישור.

איתי עצמון: כך אני חושב כי אחרת זאת הוראה מאוד כללית.

שירה סופר: אשר, זה בסדר?

לימור מגן תלם: זה לא אמור להפריע.

לימור מגן תלם: להפך.

שירה סופר: "הנוגע לעניין תקנות אלה".

איתי עצמון: לא.

איתי עצמון: אולי "השפעה מהותית על שלמות כלי השיט, יעילותו ושלמותו" כדי שכלי השיט יעמוד בהוראות תקנות אלה.

שירה סופר: "הנדרשים לעמידה בתקנות אלה"?

איתי עצמון: שלמות כלי השיט, יעילותו ושלמותו – אני לא יודע אם הם נדרשים.

איתי עצמון: אולי "השפעה מהותית על שלמות כלי השיט, יעילותו ושלמותו כדי שכלי השיט יעמוד בהוראות התקנות".

יוהנה יוסף: מצאתי מה שהציעה שירה – שקשור לתקנות אלה.

איתי עצמון: תגיד את כל המשפט.

איתי עצמון: את הנוסח.

לימור מגן תלם: "התרחשה תאונה או שהתגלה פגם שיש לו השפעה מהותית על שלמות כלי השיט, על יעילותו או שלמותו".

שירה סופר: הנוגע לעניין תקנות אלה.

שירה סופר: מה שרלוונטי לתקנות אלה.

שירה סופר: מה שרלוונטי לתקנות האלה ולא לדברים אחרים.

יוהנה יוסף: העלול להשפיע על תקנות אלה.

איתי עצמון: אבל שנוגע למה בתקנות?

איתי עצמון: צריך להגיד כדי שכלי השיט יעמוד בתקנות האלה.

איתי עצמון: אולי את הנוסח נדייק לאחר מכן.

לימור מגן תלם: בסדר.

לימור מגן תלם: ההערה ברורה.

יעל דקל שפריר: אם אפשר, אני רוצה לשאול.

יעל דקל שפריר: אני מבינה את הערת היועץ המשפטי לוועדה.

יעל דקל שפריר: האם ידעו להגיד במועד התאונה האם הפגם עשוי להפריע?

יעל דקל שפריר: אני חוזרת להערה הקודמת שלי.

איתי עצמון: אולי יש יסוד סביר להניח שבעל כלי השיט או קברניטו, יש לו יסוד סביר להניח כי הדבר עלול להשפיע על קיום התקנות.

שירה סופר: שיש לו הסבר סביר להניח.

שירה סופר: בסדר.

לימור מגן תלם: אנחנו הולכים על הנוסח הזה.

יוהנה יוסף: רק לידיעה כללית.

יוהנה יוסף: אלה היום כלי שיט זרים שמגיעים למדינת ישראל ויש להם פגם בציוד.

יוהנה יוסף: דווקא בציוד הזה כמו סקראבר שלא עובד, הם דואגים להודיע לנו מראש שהם נכנסים לנמל עם משהו שהוא לא תקין כדי שלא יהיה מצב שאנחנו מצאנו את זה.

לימור מגן תלם: בסדר.

לימור מגן תלם: ההערה היא הערה ברורה ונכונה.

לימור מגן תלם: תוקן.

לימור מגן תלם: אם כך, אני מביאה להצבעה תקנות 81 עד 100 כולל התיקונים שעשינו.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנות 81 עד תקנה 100 אושרו פה אחד.

לימור מגן תלם: נעבור לחלק ה': תעודות.

לימור מגן תלם: אשר, תן לנו הסבר ואחר כך נקריא ונצביע.

קדוש: בחלק זה, בתקנות האלה יש לנו שתי תעודות.

קדוש: תעודה אחת היא תעודה בין-לאומית למניעת זיהום אוויר והשנייה היא תעודה בין-לאומית ליעילות אנרגטית.

קדוש: כפי שנאמר קודם, התחולה היא לכלי שיט מעל 400 טון עם יחידת קידוח של כלי שיט, מפליגה או עוגנת בנמל של מדינה שהיא צד לאמנה, בכלי שיט נמלי או כלי שיט שעוסק בעבודות ימיות באזור הימי במסגרת.

קדוש: .. ככלל, תעודה למניעת זיהום אוויר ניתנת לתקופה של חמש שנים במחזור בדיקה.

קדוש: היא ניתנת לחמש שנים, אחר כך עושים שוב בדיקה והיא ניתנת שוב לחמש שנים.

קדוש: התעודה ליעילות אנרגטית ניתנת למשך חיי האנייה, בהתאם לאותן בדיקות שפירטנו בחלק הקודם.

קדוש: אם יש שינוי יסודי, עושים בדיקה.

קדוש: תקנות 108 עד 114 מסדירות את האפשרות להאריך את תוקף התעודה במקרים שונים, באותם מקרים שעקב אופי פעילות כלי השיט לא ניתן היה לבצע את הבדיקה במועד שנקבע לה, אם האנייה שעוסקת בהפלגות קצרות או שהיא לא הספיק להגיע לנמל או מסיבות אחרות שמפורטות בתקנות 108 עד 114.

קדוש: עד כאן ההסבר לחלק ה'.

לימור מגן תלם: אם כך, אנחנו נמשיך בהקראת תקנה 101.

שירה סופר: חלק ה': תעודות פרק א': הנפקת תעודות לכלי שיט ישראלי סימן א': הנפקת התעודה הבין-לאומית למניעת זיהום אוויר (IAPP) ואישור על בדיקה למניעת זיהום אוויר מכלי שיט 101.

שירה סופר: מתן תעודה למניעת זיהום אוויר המנהל יפיק לכלי שיט ישראלי מהסוג המפורט בתקנה 82(1) ו-(2) תעודה בין-לאומית למניעת זיהום אוויר (בסימן זה – התעודה) לאחר שהבודק המוסמך מצא בבדיקה ראשונית או בבדיקת חידוש כי כלי השיט עומד בדרישות תקנות אלה במלואו.

שירה סופר: 102.

שירה סופר: מתן אישור על בדיקה למניעת זיהום אוויר מכלי שיט המנהל ינפיק לכלי שיט ישראלי מהסוג המפורט בתקנה 82(3) אישור על בדיקה למניעת זיהום אויר מכלי שיט לפי הטופס שבתוספת השתים עשרה, לאחר שהבודק המוסמך מצא בבדיקה הראשונית או בבדיקת חידוש כי כלי השיט עומד בדרישות תקנות אלה במלואן.

שירה סופר: 103.

שירה סופר: עריכת התעודה למניעת זיהום אוויר התעודה תיערך כמפורט בתוספת השלישית, בשפה העברית, כשהיא כוללת תרגום של האמור בה לשפה האנגלית.

שירה סופר: במקרה של אי התאמה או סתירה תקבע השפה העברית.

איתי עצמון: אני עוצר אותך כאן לשאלה.

איתי עצמון: בתקנה 102 כתוב "ינפיק לאחר שהבודק המוסמך מצא".

איתי עצמון: כלומר, אין שיקול דעת?

איתי עצמון: הבודק המוסמך מוצא ואז יש חובה להנפיק?

שירה סופר: הבדיקה נעשית על ידי הבודק המוסמך.

שירה סופר: מי שבפועל חותם על התעודות, זה המנהל.

איתי עצמון: האם יש לו איזשהו שיקול דעת בהנפקת התעודה או שהוא מקבל את ממצאי הבדיקות של הבודק המוסמך ואז הוא מנפיק אוטומטית.

שירה סופר: המנהל יושב כאן.

יוהנה יוסף: כן.

יוהנה יוסף: זה עובד כך.

יוהנה יוסף: אנחנו מקבלים את התוצאות של הבדיקות מהבודקים המיוחדים, במיוחד בחוץ לארץ.

יוהנה יוסף: אם היינו חתומים על האמנה הזאת, היינו עושים בכוחות עצמנו את הבדיקות כאן בארץ והיינו מוציאים את התעודה.

יוהנה יוסף: בדרך כלל בחוץ לארץ כאשר אין לנו אפשרות להגיע למקום מסיבה כזו או אחרת, אנחנו נותנים הרשאה לחברת הסיווג המאושרת לעשות את הבדיקה בשמנו.

יוהנה יוסף: הם שולחים אלינו את התוצאות ואז אנחנו מנפיקים את התעודה בהתאם.

איתי עצמון: אוטומטית.

יוהנה יוסף: כן, אחרי שאני מקבל את הדוחות.

יוהנה יוסף: אתה צריך להבין שחברות הסיווג עובדות על פי צ'ק ליסטים מאוד מיוחדות שנבדקות גם על ידי אימ"ו, כל הצ'ק ליסטים האלה.

יוהנה יוסף: אנחנו עובדים במקביל יחד עם הצ'ק ליסטים שלהם.

יוהנה יוסף: זאת אומרת, אני מקבל את הדוח ואחרי שקיבלתי את הדוח אנחנו מנפיקים את התעודה ואני חותם למטה.

שירה סופר: סימן ב': הנפקת התעודה הבין-לאומית ליעילות אנרגטית (IEEC) 104.

שירה סופר: מתן תעודה ליעילות אנרגטית המנהל ינפיק תעודה בין-לאומית ליעילות אנרגטית (בסימן זה – התעודה) לכלי שיט ישראלי מהסוגים המפורטים בתקנה 82(1) ו-(2) המפליג לנמלים או למסופים של מדינה זרה שהיא צד לאמנה, לאחר שהבודק המוסמך מצא שכלי השיט עומד בדרישות תקנות אלה במלואן.

שירה סופר: 105.

שירה סופר: עריכת התעודה ליעילות אנרגטית התעודה תיערך כמפורט בתוספת השנייה, בשפה העברית, כשהיא כוללת תרגום של האמור בה לשפה האנגלית.

שירה סופר: במקרה של אי התאמה או סתירה, תקבע השפה העברית.

שירה סופר: סימן ג': בדיקה ומתן תעודה בידי גורם אחר 106.

שירה סופר: בדיקה ומתן תעודה בידי גורם אחר בלי לגרוע מסמכותו של המנהל להנפיק תעודות לפי תקנות 101, 104 ו-138(ג), רשאי המנהל לבקש מרשות מוסמכת זרה במדינה שהיא צד לאמנה לבצע את בדיקת כלי השיט לפי התקנות האמורות, ואם יתברר כי מולאו כל הדרישות לגביו, להנפיק לו תעודה כאמור.

שירה סופר: פרק ב': משך התעודות ותוקפן סימן א': התעודה הבין-לאומית למניעת זיהום אוויר 107.

שירה סופר: הגבלת תקופת תוקפה של תעודה למניעת זיהום אוויר תעודה בין-לאומית למניעת זיהום אוויר (בסימן זה - התעודה) תונפק לתקופה שיחליט לגביה המנהל ושתאריך תפוגתה לא יעלה על חמש שנים מתאריך הוצאתה.

שירה סופר: כאן תיקנו.

שירה סופר: במקום בודק מוסמך זה יהיה המנהל.

איתי עצמון: אני עוצר אותך כאן לשאלה.

איתי עצמון: כבר הגדרתם את התעודה הזו בתקנה 101?

שירה סופר: זו תעודה אחרת.

שירה סופר: יש שתי תעודות.

שירה סופר: זאת התעודה הראשית שלנו.

שירה סופר: זאת התעודה הבין-לאומית למניעת זיהום אוויר.

שירה סופר: זאת לא אותה תעודה.

שירה סופר: בסימן הקודם זו הייתה תעודה ליעילות אנרגטית.

איתי עצמון: נכון.

איתי עצמון: אני שואל האם התעודה שבה מדובר בתקנה 101 היא אותה תעודה שבה מדובר בתקנה 107.

שירה סופר: כן.

שירה סופר: זו אותה תעודה.

איתי עצמון: למה צריך לתת כאן טווח של שיקול דעת מבחינת תוקף התעודה?

איתי עצמון: אני הערתי שבודק מוסמך, לא ראוי שיקבע את התוקף ואני שמח שתיקנתם, אבל אתם כותבים שתאריך תפוגתה או פקיעתה לא יעלה על חמש שנים מתאריך הוצאתה.

איתי עצמון: למה לא לקבוע את הכלל ולהגיד שבנסיבות מסוימות מקצרים את התוקף?

שירה סופר: אני תכף אבקש מאשר להתייחס אבל התעודות האלה הן תעודות מובנות בין-לאומיות.

שירה סופר: אנחנו לא רשאים לעשות שם תיקונים משלנו.

שירה סופר: זה מה שהובהר לי.

איתי עצמון: אתם מוציאים.

שירה סופר: נוסח התעודה.

איתי עצמון: אני לא שואל על הנוסח.

איתי עצמון: אני שואל על התוקף.

שירה סופר: התעודה היא מובנית.

שירה סופר: הן בין-לאומיות והן צריכות להיראות אותו הדבר.

שירה סופר: יש רובריקות מאוד מסוימות גם לגבי התוקף וכשיש הארכות, ואנחנו נראה בהמשך אופציות של הארכה של התוקף, אז ממש צריך לסמן במקום הנכון ויש הפניה להוראה בנספח ויש הפניה להוראה בתקנות.

שירה סופר: בהמשך אתם תראו שיש סעיף שאומר באיזה נסיבות מיוחדות אפשר לשנות את התוקף או לקצר את התוקף.

איתי עצמון: זה מה שאני אומר.

שירה סופר: זה בהמשך.

איתי עצמון: אני אומר שמה שהיה צריך לקבוע זה שהתוקף הוא חמש שנים אלא אם כן סבר המנהל כי יש לקבוע תקופת תוקף קצרה יותר בנימוקים מסוימים, בנסיבות מסוימות.

יוהנה יוסף: האפשרות הזאת קיימת.

יוהנה יוסף: זה קיים גם בתוך התעודה עצמה אני יכול לרשום אם זה פחות מחמש שנים.

איתי עצמון: אני מבין אבל זה לא מה שכתוב בתקנה.

שירה סופר: אתה מדבר על נוסח התקנה.

שירה סופר: מבחינתנו אין מניעה לרשום את זה למרות שכן חשוב לי לציין שכל התקנות האלה, החלקים האלה הם חלקים זהים בתקנות אחרות וכמו שאמרתי זה גם זהה בכלל לדרישות של אמנות אחרות.

לימור מגן תלם: אם אין מניעה, נרשום.

שירה סופר: רק דבר אחד.

שירה סופר: אנחנו לא רוצים לפרט אילו נימוקים.

לימור מגן תלם: לא דיברנו על זה.

איתי עצמון: אני מציע לכתוב שתוקפה יהיה חמש שנים מתאריך הוצאתה או לתקופה קצרה יותר אם מצא המנהל מנימוקים שיירשמו.

לימור מגן תלם: מנימוקים שיירשמו.

לימור מגן תלם: זה הכי טוב.

איתי עצמון: כי יש לקבוע תקופת תוקף אחרת.

שירה סופר: שיירשמו אבל לא בתעודה.

איתי עצמון: לא.

איתי עצמון: בהחלטה שלו .

לימור מגן תלם: לא בתעודה.

שירה סופר: אשר, יש לך הערות?

קדוש: אני מקבל.

קדוש: זה בסדר.

שירה סופר: בתקנה 108, במקום מה שכתוב כאן הכותרת צריכה להיות תוקף תעודה לאחר בדיקות חידוש.

שירה סופר: 108.

שירה סופר: תוקף תעודה לאחר בדיקת חידוש על אף האמור בתקנה 107 –

שירה סופר: אם בדיקת החידוש הושלמה אחרי תום תוקף התעודה הקיימת, התעודה החדשה תהיה תקפה מיום השלמת בדיקת החידוש ולתקופה שלא תעלה על חמש שנים מהיום שבו תם תוקף התעודה הקיימת.

שירה סופר: 109.

שירה סופר: הארכת תעודה שתוקפה פחות מחמש שנים הונפקה תעודה לתקופה של פחות מחמש שנים, רשאי בודק מוסמך להאריך את תוקף התעודה, מעב לתום תוקפה, לתקפה המרבית כמפורט בתקנה 107, ובלבד שמצא כי נערכו הבדיקות השנתיות ובדיקת הביניים.

איתי עצמון: זה לא צריך להיות המנהל רשאי?

שירה סופר: לא.

שירה סופר: כאן זה בודק מוסמך משום שההארכות האלה הן אימות בתעודה.

שירה סופר: זו חתימה בתעודה.

שירה סופר: ההנפקה היא של המנהל, הנפקה ראשונית של התעודה, האימות הוא של הבודק המוסמך.

איתי עצמון: מה זה אימות?

יוהנה יוסף: כל שנה אנחנו עושים בדיקה לוודא שהאנייה אכן שומרת על הסטנדרט שלה.

יוהנה יוסף: זה מה שנקרא בדיקת אימות שנתית.

שירה סופר: ואז הם חותמים.

יוהנה יוסף: בכל שנה אנחנו חותמים בתעודה הראשית.

יוהנה יוסף: כשנגמרת החתימה הרביעית, למעשה עוברות 5 שנים ואנחנו צריכים להנפיק את התעודה החדשה עם הבדיקות החמש-שנתיות.

קדוש: הכוונה היא שהתעודה כבר קיימת.

קדוש: יש להאריך לה את התוקף.

איתי עצמון: וזה לא נושא שלהבנתכם צריך להיות בשיקול דעת המנהל.

שירה סופר: לא.

שירה סופר: זה נעשה במקום.

לימור מגן תלם: זה הבודק המוסמך.

שירה סופר: כן.

שירה סופר: 110.

שירה סופר: הארכת תעודה כשלא ניתן להנפיק תעודה חדשה או למסרה הושלמה בדיקת החידוש ולא ניתן להנפיק תעודה חדשה או למסרה לכלי השיט לפני מועד תום תוקף התעודה הקיימת, רשאי בודק מוסמך להאריך את תוקף התעודה ובלבד שהארכת התוקף לא תעלה על חמישה חודשים מתוך תוקף התעודה הקיימת.

שירה סופר: 111.

שירה סופר: הארכת תעודה כשכלי השיט אינו בנמל הבדיקה

שירה סופר: ההארכה נדרשת כדי לאפשר לכלי השיט להשלים את הפלגתו אל הנמל שבו הוא אמור לעבור בדיקה.

שירה סופר: ההארכה תינתן לתקופה שלא תעלה על שלושה חודשים.

שירה סופר: עם השלמת בדיקת החידוש, תהיה התעודה החדשה תקפה לתקופה שהחליט הבודק המוסמך ושלא תעלה על חמש שנים מיום תום תוקף התעודה הקיימת לפני מתן ההארכה.

איתי עצמון: אני חושב שכאן כן צריך להתאים את ההוראה למה שהוחלט בתקנה 107.

שירה סופר: אתה מתכוון ב-(ד)?

איתי עצמון: כן.

איתי עצמון: אני לא חושב שהבודק המוסמך הוא זה שאמור להחליט על התוקף.

שירה סופר: בסדר.

איתי עצמון: "עם השלמת בדיקת החידוש, תהיה התעודה החדשה תקפה לתקופה שהחליט המנהל" וכולי.

לימור מגן תלם: בסדר.

שירה סופר: 112.

שירה סופר: הארכת תעודה לכלי שיט העוסק בהפלגות קצרות בודק מוסמך רשאי להאריך תוקף של תעודה שהונפקה לכלי שיט העוסק בהפלגות קצרות, שלא הוארכה לפי תקנת 109 עד 111, לתקופה שלא תעלה על חודש אחד ממועד תום תוקף התעודה הקיימת.

שירה סופר: עם השלמת בדיקת החידוש, תהיה התעודה החדשה תקפה לתקופה שהחליט הבודק המוסמך ושלא תעלה על חמש שנים ממועד תום תוקף התעודה הקיימת לפני מתן ההארכה.

שירה סופר: לעניין זה "הפלגה קצרה" – הפלגה למרחק שאינו עולה על 1,000 מייל ימי מנמל המוצא עד החזרה לאותו נמל.

שירה סופר: 113.

שירה סופר: מתן תוקף תעודה בנסיבות מיוחדות על אף האמור בהוראות תקנות 108(1) או (2), 111 או 112, בנסיבות מיוחדות שהחליט עליהן המנהל, תהיה התעודה החדשה תקפה לתקופה שיורה הבודק המוסמך שלא תעלה על חמש שנים מועד השלמת בדיקת החידוש.

איתי עצמון: שוב אני אומר את אותה הערה שחוזרת גם כאן.

שירה סופר: זה אותו מצב אליו התייחסתי.

שירה סופר: זה לא מפנה ל-107 כי זה לא מדבר על התעודה הראשונה.

שירה סופר: זה מדבר על ההמשך.

איתי עצמון: אבל מדובר על הארכות, לא על הארכות קצרות אלא הארכות יותר ארוכות.

שירה סופר: נכון.

איתי עצמון: זאת סמכות של המנהל.

לימור מגן תלם: צריך לשנות את זה כל פעם שזה רלוונטי.

איתי עצמון: ב-112 צריך לשנות.

לימור מגן תלם: לא.

לימור מגן תלם: ב-113.

לימור מגן תלם: כתוב בודק מוסמך וצריך להיות מנהל.

לימור מגן תלם: יש לך פעמיים – החליט עליהם המנהל, תהיה התעודה תקפה לתקפה שיורה בודק.

שירה סופר: ב-113, זה בסדר.

שירה סופר: ב-112 זה משהו זמני.

איתי עצמון: זה לא זמני.

איתי עצמון: כתוב שלא תעלה על חמש שנים.

שירה סופר: לא.

שירה סופר: על חודש.

שירה סופר: אני חוזרת ל-112.

איתי עצמון: ב-112 כתוב "עם השלמת בדיקת החידוש, תהיה התעודה החדשה תקפה לתקופה שהחליט הבודק המוסמך ושלא תעלה על חמש שנים".

שירה סופר: ב-112 יש גם חודש.

שירה סופר: חודש אצל הבודק וחמש השנים אצל המנהל.

איתי עצמון: כן.

שירה סופר: 114.

שירה סופר: השלמת בדיקות לפני המועד הושלמה בדיקה שנתית או בדיקת בינים לפני התקופות המפורטות בתקנות 84 או 85, לפי העניין, יחולו הוראות אלה:

שירה סופר: הבדיקה השנתית או בדיקת הבינים העתידיות יושלמו בפרקי הזמן המפורטים בתקנות 84 או 85, לפי העניין, תוך שימוש ביום השנה המתוקן.

שירה סופר: 115.

שירה סופר: תום תוקף התעודה תעודה שהונפקה לפי תקנה 101 או 138(ג) תחדל להיות תקפה בהתקיים אחד מאלה:

שירה סופר: בתעודה לא אומתה אחת הבדיקות השנתיות או בדיקת הביניים.

שירה סופר: 116.

שירה סופר: הנפקת תעודה חדשה לכלי שיט בדגל ישראל נרשם כלי שיט במרשם הישראלי, ינפיק לו המנהל תעודה חדשה לפי תקנות 101 או 138(ג) ובלבד שנוכח כי כלי השיט עבר בדיקות כמתחייב לגביו לפי תקנות 83 עד 86, לפי העניין.

לימור מגן תלם: משרד המשפטים ביקש להעיר.

יעל דקל שפריר: נקודה קטנה.

יעל דקל שפריר: אין הודעה.

יעל דקל שפריר: אם הבודק המוסמך מחליט שלא להאריך את תוקף התעודה.

יעל דקל שפריר: הפרדנו בין שתי האינסטנציות.

יעל דקל שפריר: יש את המנהל שנותן ואז הבודק המוסמך, כפי שאמרת, מוסמך להאריך.

יעל דקל שפריר: אם אפשר להוסיף סעיף שמדבר על הודעה למנהל על החלטה שלא להאריך.

יוהנה יוסף: אין צורך כי זה מתבצע בזמן אמת.

יוהנה יוסף: זה ממש מתבצע בזמן אמת.

יוהנה יוסף: אני אתאר לך סצנריו.

יוהנה יוסף: אנייה מגיעה לנמל חיפה, נקבעת בדיקה, הולך המפקח שלי ומבצע את הבדיקה, מרים לי טלפון ושולח לי את הדוח אפילו בטלפון.

יעל דקל שפריר: אבל כאן זה לא המפקח שלך.

איתי עצמון: בודק מוסמך.

יוהנה יוסף: גם בודק מוסמך.

שירה סופר: הם חייבים לדווח למנהל.

יוהנה יוסף: הם מדווחים.

שירה סופר: אם הם לא מאריכים את התוקף של התעודה, התעודה בטלה.

לימור מגן תלם: צריך עוד סעיף.

יעל דקל שפריר: כן.

יעל דקל שפריר: דיווח אליכם וגם אפשרות להשיג על זה.

יעל דקל שפריר: זה סעיף מאוד פשוט לנסח אותו אבל אנחנו צריכים בקרה שלכם על ההארכה הזאת.

לימור מגן תלם: את רוצה להגיד לנו את הנוסח והיועץ המשפטי ירשום אותו?

איתי עצמון: ברמה העקרונית.

איתי עצמון: אנחנו ננסח את העקרון.

איתי עצמון: תגידי רק מה העקרון.

יעל דקל שפריר: עקרון אחד הוא גם הודעה על ההחלטה שלא להאריך את התוקף וגם אפשרות - - -

לימור מגן תלם: במידה והוחלט לא להאריך תוקף.

יעל דקל שפריר: בדיוק.

יעל דקל שפריר: וגם אפשרות להשיג למנהל על החלטה כזאת, ככל שתהיה.

יעל דקל שפריר: זה כדי שנסדיר את העניין הזה וזה לא ייגמר בבודק המוסמך.

יעל דקל שפריר: אני מבינה שזה תרחיש שהוא אולי קצת קיצוני אבל אנחנו צריכים להסדיר את זה.

איתי עצמון: אם אנחנו קובעים השגה, צריך לקבוע איזושהי פרוצדורה.

לימור מגן תלם: מנגנון.

איתי עצמון: מה נכתוב בתקנה על העניין הזה?

יעל דקל שפריר: בדומה לנושא של ביטול התעודה.

לימור מגן תלם: יש את זה באותו מנגנון?

לימור מגן תלם: אולי אפשר להפנות לסעיף?

שירה סופר: אני מציעה שנמתין עם זה כי בהמשך יש לנו התייחסות לנושא של - - -

יעל דקל שפריר: יש לנו פעולה מתקנת שם הסדרנו את זה.

יעל דקל שפריר: על ההארכה, ובגלל שאלה שני גורמים שונים.

לימור מגן תלם: על ההודעה זה התקבל.

לימור מגן תלם: ננסח כי היום אנחנו מסיימים.

יעל דקל שפריר: אם נצטרך מנגנון השגה על ההחלטה.

לימור מגן תלם: בואו נחלק לשניים.

לימור מגן תלם: פעם אחת העניין הזה, אם זה לא אושר.

לימור מגן תלם: את זה אפשר לתקן עכשיו.

לימור מגן תלם: את אומרת שלגבי הדבר השני, ההשגה, יש בהמשך מנגנון שאפשר להפנות אליו?

שירה סופר: למיטב זיכרוני כן.

לימור מגן תלם: תבדקי אם יש ובינתיים איתי, בוא נסיים את העניין הזה.

איתי עצמון: כן.

איתי עצמון: אם אני מבין נכון, אם החליט בודק מוסמך שלא להאריך תוקף של תעודה לפי כל הפרק הזה, ימסור הודעה על כך למנהל.

יעל דקל שפריר: בדיוק.

יעל דקל שפריר: כן.

יעל דקל שפריר: תודה.

לימור מגן תלם: את זה הוספנו.

לימור מגן תלם: מצוין.

לימור מגן תלם: עכשיו תראי לגבי המנגנון של השגה.

לימור מגן תלם: אם קיים בהמשך ואפשר להפנות אליו, זה יהיה הכי פשוט.

שירה סופר: אני חושבת שהוא קיים אבל הוא קיים לגבי פעולה מתקנת ולא לגבי מצב כזה.

לימור מגן תלם: אין מנגנון בהמשך.

שירה סופר: אני חייבת לציין שאני חושבת שזה בעייתי כי יש לנו הוראות כאלה לא רק כאן.

שירה סופר: צריך להבין את זה.

לימור מגן תלם: בסיטואציה שהוחלט לא להאריך?

שירה סופר: אם הוחלט לא להאריך, מבחינת כשירות כלי השיט יש איזושהי הפרה ואז אנחנו נכנסים לפרק של גילוי הפרות ואכיפה.

איתי עצמון: אבל זה בכל זאת גורם שפועל מטעמו של המנהל והוא גורם שיכול להיות גם גורם פרטי.

איתי עצמון: אני מאוד מבין את ההערה של משרד המשפטים שצריך לקבוע אפשרות להשיג.

שירה סופר: זה שיש לו דיווח, ברור שיש דיווח.

איתי עצמון: לא, יש דיווח וגם השגה על ההחלטה הזאת.

איתי עצמון: בתקנה 90 יש ערר.

איתי עצמון: אני לא יודע אם ערר זה המונח הנכון.

לימור מגן תלם: אפשר להחיל את זה גם על המקרה הזה שלא מאריכים?

איתי עצמון: 15 ימים.

שירה סופר: ביקשנו להשאיר את זה ערר.

שירה סופר: יש לנו את המונח הזה בהרבה מאוד תקנות אחרות.

איתי עצמון: אין בעיה.

לימור מגן תלם: אפשר גם כאן להשתמש במונח הזה.

לימור מגן תלם: רשאי להגיש ערר.

לימור מגן תלם: תסתכלי בתקנה 90(ב) או (ג).

שירה סופר: זה אותו הדבר.

שירה סופר: המשמעות בפועל, אם לא מאמתים, זה אומר שהתעודה בטלה ואז אנחנו חוזרים לכאן.

שירה סופר: אנחנו מגיעים ל-90(ב).

שירה סופר: אם התעודה בטלה, בעל כלי השיט או קברניטו ממתין להודעה על הביטול הזה והוא יכול להגיש השגה.

שירה סופר: זה סיבובי.

לימור מגן תלם: אולי אפשר להפנות.

לימור מגן תלם: מביאים אותך גם כך למנגנון של 90(ב) ו-(ג).

שירה סופר: אני חוזרת ל-90.

לימור מגן תלם: איתי, רק תראו שזה ברור.

שירה סופר: זה הפרק של תעודות.

יעל דקל שפריר: ברגע שהוא לא מאריך נמסרת לו הודעה על ביטול התעודה?

שירה סופר: כן.

שירה סופר: יש את זה בפרק ג'.

לימור מגן תלם: משרד המשפטים, זה מניח את דעתכם?

לימור מגן תלם: היום עד שעה 16:00 מסיימים את התקנות כי אחרת לא יהיו תקנות.

לימור מגן תלם: נסגור את הכול עכשיו.

לימור מגן תלם: אם אתם רוצים להתייעץ, תתייעצו עכשיו.

לימור מגן תלם: אם אתם רוצים לנסח, ננסח עכשיו.

לימור מגן תלם: אני לא רואה שום בעיה עם העניין הזה.

שירה סופר: מה שחשוב לנו זה שזה ייענה.

לימור מגן תלם: לגבי ההודעה אמרנו.

לימור מגן תלם: עכשיו רק העניין של הערר.

לימור מגן תלם: השאלה אם מפנים לסעיף 90(ב) או (ג).

שירה סופר: אני חושבת שאם נפנה לפרק הזה, זה יהיה בסדר.

לימור מגן תלם: נעשה הפניה אקטיבית, כדי שלא תהיינה אי הבנות.

לימור מגן תלם: אפשר לערור בהתאם למנגנון שקבוע בסעיף 90(ב) ו-(ג).

איתי עצמון: המנגנון שקבוע בתקנה 90(ב) ו-(ג).

לימור מגן תלם: בדיוק.

לימור מגן תלם: אז זה נותן פתרון לכל.

איתי עצמון: את הנוסח הסופי אנחנו כמובן נסכם בינינו אבל זה העיקרון.

לימור מגן תלם: מעולה.

לימור מגן תלם: אני מביאה להצבעה אישור תקנות 101 עד 11 עם השינויים.

שירה סופר: להפנות לתיקונים בשינויים המחויבים.

לימור מגן תלם: כן.

לימור מגן תלם: את זה איתי יכניס.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנות 101 עד116 עם השינויים אושרו פה אחד.

שירה סופר: סימן ב': התעודה הבין-לאומית ליעילות אנרגטית (IEEC) 117.

שירה סופר: תוקף התעודה ליעילות אנרגטית התעודה הבין-לאומית ליעילות אנרגטית (בסימן זה – התעודה) תהיה תקפה לאורך כל חיי האנייה.

שירה סופר: 118.

שירה סופר: תום תוקף התעודה על אף האמור בתקנה 117, תעודה שהונפקה תחדל להיות תקפה בהתקיים אחד מאלה:

שירה סופר: הונפקה לאנייה תעודה חדשה לאחר שעברה שינוי יסודי.

לימור מגן תלם: אני מביאה להצבעה על אישור תקנות מספר 117 ו-118.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנות 117 ו-118 אושרו פה אחד.

לימור מגן תלם: לפני שאנחנו עוברים לחלק ו', אשר, הסבר.

קדוש: חלק ו', אמצעי בקרה, פרק א' מדבר על אמצעי בקרה על כלי שיט זרים.

קדוש: אלה בדיקות שעורכת מדינת הנמל, בדיקת שנקבעות לפי מנגנון למיקוד על כלי שיט בעלי רמת סיכון גבוהה במסגרת הסכמים אזוריים עם...

קדוש: לעניין חלק ג' של היעילות האנרגטית, הבדיקה תהיה מוגבלת רק להימצאות התעודה והתוכנית.

קדוש: במקרה של אי התאמה מהותית בין ...

קדוש: לבין ממצאי הבדיקה, קיימת סמכות למתן הוראה מתקנת ובעקבותיה עיכוב כלי השיט.

קדוש: במקרה חריג גם איסור כניסתו של כלי השיט לשטח הימי של ישראל.

קדוש: צרי לציין שעל החלק הזה חלות גם הוראות של הפרק החמישי א' לתקנות.

שירה סופר: חלק ו': אמצעי בקרה פרק א': אמצעי פיקוח על כלי שיט שאינו ישראלי 119.

שירה סופר: בדיקת תעודות ומסמכים בודק מוסמך רשאי לבדוק את התעודות והמסמכים של כלי שיט שאינו כלי שיט ישראלי, ובלבד שלגבי כלי שיט כאמור שחלק ג' חל עליו, תוגבל הבדיקה של התעודה הבין-לאומית ליעילות אנרגטית והאישור בדבר דיווח על נתוני תצרוכת דלק בכלי השיט להימצאות התעודה והאישור כאמור בכלי השיט, כשהם בתוקף.

שירה סופר: 120.

שירה סופר: נקיטת פעולות בעקבות גילוי ליקויים

שירה סופר: התעודה הבין-לאומית למניעת זיהום אוויר או אחד או יותר מהמסמכים אינם עונים על הנדרש בתקנות אלה.

שירה סופר: הקברניט או צוות כלי השיט אינם בקיאים בפעילות החיונית לתפעול כלי השיט בכל הנוגע למניעת זיהום האוויר מכלי השיט לפי תקנות אלה.

שירה סופר: 121.

שירה סופר: על פרק זה יחולו הוראות פרק חמישי א' לתקנות הנמלים בטיחות השיט, בשינויים המחויבים.

שירה סופר: אני חושבת שחסרה כאן כותרת.

שירה סופר: שמירת דינים.

איתי עצמון: זה לא שמירת דינים אלא החלת הוראות.

שירה סופר: החלת הוראות.

איתי עצמון: מה המשמעות של ההחלטה הזאת?

לימור מגן תלם: הכותרת ב-121, כן?

שירה סופר: כן.

שירה סופר: פרק חמישי א' לתקנות הנמלים בטיחות השיט בעצם מפרט את הסמכויות שלנו כמדינת נמל.

שירה סופר: אשר קודם התייחס לזה.

שירה סופר: שוב, זה משהו שהוא רוחבי מבחינת האמנות.

איתי עצמון: מה קובע הפרק?

שירה סופר: אני מגיעה.

שירה סופר: הפרק קובע סמכויות של המדינה כמדינת נמל לערוך בדיקות בכלי שיט זרים, לעלות עליהם ולערוך בהם בדיקות.

שירה סופר: צריך להתחיל מבדיקה של תיעוד, מבדיקה של מסמכים, צריכה להיות עילה לעשות בדיקה מפורטת.

שירה סופר: אם משהו לא תואם שם או שנראה להם שהצוות לא בקי במה שהוא צריך להיות בקי, אפשר לעשות בדיקה מפורטת.

שירה סופר: יש פירוט מאוד נרחב מה בדיוק הם יכולים לבדוק.

שירה סופר: בעיקרון אני חושבת - גורמי המקצוע יכולים להתייחס טוב ממני – שהם צריכים עילה לעשות דבר כזה.

שירה סופר: בגדול, גם הבדיקות האלה לגבי כלים זרים, הם יושבים תחת אותה מטריה.

שירה סופר: לכן יש כאן הפניה לשם בשינויים המחויבים.

שירה סופר: אם מתגלית הפרה, אפשר לעכב את כלי השיט עד לתיקון ההפרה.

שירה סופר: פרק ב': גילוי הפרות ואכיפה סימן א': בדיקת פליטה והסדרתה 122.

שירה סופר: ביקורת בכלי שיט שפלט חומר בניגוד לתקנות

שירה סופר: מצא בודק מוסמך בביקורת שערך בכלי שיט הפרה של הוראה מהוראות תקנות אלה, יודיע על כך למנהל, לקברניט כלי השיט ולרשות המוסמכת הזרה במדינת הדגל, לפי העניין, יורה על עריכת בדיקה מיוחדת כמשמעותה בתקנה 30 לתקנות הנמלים בטיחות השיט או לעניין כלי שיט שאינו ישראלי – בדיקה מפורטת כאמור בתקנה 121, ורשאי הוא להורות על ביצוע פעולה מתקנת.

שירה סופר: הוספנו כאן את הבדיקה המיוחדת שזאת בעצם בדיקה שקיימת בתקנות בטיחות השיט לגבי כלי שיט ישראלי.

שירה סופר: עשינו הבחנה.

שירה סופר: כלי שיט זר, בדיקה מפורטת כמו שציינתי קודם, וכלי שיט ישראלי, בדיקה מיוחדת היא לא מן המניין, אם במסגרת ביקורת התגלה צורך.

שירה סופר: 123.

שירה סופר: בדיקה לפי בקשת רשות מוסמכת זרה

שירה סופר: המנהל או מי שהסמיך לעניין זה ידווח לרשות שלבקשתה בוצעה הבדיקה ולמדינת הדגל על תוצאות הבדיקה.

איתי עצמון: מי שהסמיך לעובד הרשות.

איתי עצמון: אני מניח כך.

איתי עצמון: לא?

שירה סופר: כן.

שירה סופר: אפשר למחוק את "או מי שהסמיך לעניין זה" כי זה כבר מופיע במסגרת ההגדרה של המנהל.

לימור מגן תלם: אם אין הערות, אני מביאה להצבעה את אישור תקנות מספר 119 עד 123.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנות 119 עד 123 אושרו פה אחד.

שירה סופר: חלק ז': סייגים, פטורים וחלופות פרק א': סייגים לתחולה 124.

שירה סופר: סייגים לתחולת התקנות על פליטות מסוימות תקנות אלה לא יחולו על פליטה שמתקיים לגביה אחד מאלה:

שירה סופר: נגרמה כתוצאה מנזק לכלי השיט או לציודו, ובלבד שננקטו, לאחר התרחשות הנזק או זיהוי הפליטה, כל אמצעי הזהירות הסבירים לשם המניעה או המזעור של הפליטה, ובעל כלי השיט או קברניו לא פעלו בכוונה לגרום נזק, או בחוסר זהירותו בידיעה כי קרוב לוודאי שייגרם נזק.

שירה סופר: פרק ב': פטורים 125.

שירה סופר: פטור לכלי שיט העורך ניסויים להפחתה ובקרה של פליטה

שירה סופר: פטור כאמור בתקנת משנה (א) יינתן לכמות הפליטה המזערית הנדרשת של כלי שיט, ויחולו לעניין זה הוראות אלה:

שירה סופר: משך הניסוי בים לא יעלה על 18 חודשים.

שירה סופר: לעניין מנוע דיזל ימי בעל נפח דחיקה לצילינדר של 30 ליטר או יותר -

שירה סופר: המנהל רשאי, בתיאום עם הרשויות האחרות, לבטל את הפטור, אם נוכח, על יסוד בדיקה כאמור בתקנה זו, כי כלי השיט לא עמד בתנאים שקבע בתקנת משנה (א) או כי לא סביר שהטכנולוגיה או התוכנית, לפי העניין, תניב תוצאות יעילות בהפחתה ובבקרה של פליטה מכלי השיט.

שירה סופר: 126.

שירה סופר: פטור לפעילות מינרלית בקרקעית הים תקנות אלה לא יחולו על פליטה הנובעת במישרין ממחקר, ניצול ועיבוד ימי של משאבים מינרלים מקרקעית הים.

שירה סופר: בתקנה זו, "פליטה" – מאחד מאלה:

שירה סופר: שחרור גזים ותרכובות נדיפות לרבות חומרים כאמור הכלולים בנוזלי קידוח ובגזירים.

שירה סופר: פליטה ממנוע דיזל ימי המיועד רק למחקר, ניצול ועיבוד ימי של משאבים מינרלים מקרקעית הים.

שירה סופר: 127.

שירה סופר: פטור לשימוש בפחמימנים המנהל רשאי להורות כי הוראות תקנות 49 עד 63 לא יחולו על שימוש בפחמימנים המופקים באתר שבו מתבצע מחקר, ניצול או עיבוד ימי של משאבים מינרלים מקרקעית הים, והמשמשים לאחר מכן באותו אתר כדלק.

איתי עצמון: אנחנו צריכים עוד לשמוע הסבר כללי על החלק הזה.

לימור מגן תלם: כן.

לימור מגן תלם: אשר, לפני ההצבעה הסבר קצר על פרק ב', על הפטורים.

קדוש: מדובר כאן על פטורים לכלי שיט שעורכים ניסויים בטכנולוגיות, טכנולוגיות להפחתה ולבקרת פליטה או לפעילויות מינרליות בקרקעית הים.

קדוש: מראש האמנה החריגה את כל הנושא של פעילות מינרלית באסדות שמפיקות מינרלים מקרקעית הים כי זה לא המקום שבו...

קדוש: לכן האמנה עוסקת בעיקר בכלי שיט ש-...

קדוש: בפרק הבא מדובר על חלופות.

קדוש: בפרק ג' יש את החלופות.

קדוש: הזכרנו את התקנה הזאת בחלקים הקודמים, אמצעים חליפיים בכפוף להיתר המנהל או רשות מוסמכת זרה, בהתאם לדגל שמניף כלי השיט שיעילותם תהיה לא פחותה מהשימוש באמצעים לפי התקנות האלה.

לימור מגן תלם: רק רגע.

לימור מגן תלם: אתה נעלמת לנו מהמסך ואני גם לא שומעת טוב.

יוהנה יוסף: אם בכלי השיט למשל מותקן סקראבר, זה התקן אחר שמחליף.

לימור מגן תלם: הנה, הוא חזר אלינו.

קדוש: לדבר שוב על החלופות?

לימור מגן תלם: כן.

לימור מגן תלם: לגבי פרק ג', חלופות.

קדוש: את החלופות הזכרנו כבר בחלקים הקודמים, אמצעים חלופיים בכפוף להיתר המנהל או רשות מוסמכת זרה שיעילותם תהיה לא פחותה, השימוש באמצעים שנדרשו לפי תקנות אלה באופן כזה שלא תהיה פליטה מעל הרמות שנקבעו.

קדוש: אלה החלופות.

לימור מגן תלם: אם כך, אני רוצה להביא להצבעה את תקנות מספר 124 עד 127.

איתי עצמון: לפני כן יש לי הערה לגבי החלטות לתת פטור.

איתי עצמון: האם הן לא מנומקות או בכתב?

איתי עצמון: אני חושב שבדרך כלל זה דבר שמקובל לכתוב כאשר נותנים סמכות בשיקול דעת לתת פטור או הקלה.

יוהנה יוסף: לסבר לך את האוזן, אנחנו משתדלים שלא לתת פטורים אלא אם יש סיבה.

יוהנה יוסף: הפורמטים של הפטורים הם פורמטים מאוד גבוהים אצלנו.

יוהנה יוסף: אנחנו רושמים אותם, מתייקים אותם ושומרים אותם.

שירה סופר: ב-125(א) כתוב "לפטור בכתב, בתנאים ולתקופה כפי שיורה".

שירה סופר: הנושא הזה הוא בכתב.

איתי עצמון: אבל ב-127 לא כתוב.

שירה סופר: אפשר להוסיף ש"רשאי להורות בכתב".

איתי עצמון: החלטה מנומקת בכתב.

שירה סופר: בסדר.

איתי עצמון: גם כאן וגם להוסיף החלטה מנומקת ב-125.

שירה סופר: בסדר.

לימור מגן תלם: אם כך, אני מביאה להצבעה את אישור תקנות 124 עד 127.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנות 124 עד 127 אושרו פה אחד.

שירה סופר: פרק ג': חלופות 128.

שירה סופר: חלופות

שירה סופר: החלטת המנהל לפי תקנת משנה (א) תינתן לאחר ששקל אם יש בחלופה כדי לפגוע או להזיק לסביבה, לבריאות האדם, לרכוש או למשאבים של מדינה אחרת.

שירה סופר: לפני שאני עוברת לחלק ח', אני אומר כמה מילים.

שירה סופר: אולי כן כדאי להצביע על סעיף 128.

לימור מגן תלם: בסדר.

לימור מגן תלם: אני מביאה להצבעה את תקנה 128.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנה 128 אושרה פה אחד.

שירה סופר: החלק הזה, כפי שצוין קודם, מאחר ואלה תקנות מכוח פקודת הנמלים, חל כאן סעיף 54 לפקודה.

שירה סופר: הפרת התקנות היא עבירה פלילית לפי פקודת הנמלים.

שירה סופר: יש לנו בפרק הזה הסדרים שמדברים על ערובה.

שירה סופר: מאחר שמרבית הכלים שמגיעים אלינו הם כלים זרים, מאוד חשוב לנו שתהיה לנו אפשרות, ויש לנו גם סמכות כזאת לפי הפקודה, להטיל ערובה שתבטיח את ההליך הפלילי.

שירה סופר: אחרי שהם מפרים הוראה או חלילה גורמים לזיהום או מתדלקים בניגוד לתקנות, שאז בהכרח התוצאה צריכה להיות זיהום המסתבר מהתדלוק הלא תקין הזה, הם פשוט יברחו מכאן.

לימור מגן תלם: כן.

לימור מגן תלם: שתהיה ערובה.

שירה סופר: לכן יש הסדר לערובה.

שירה סופר: יש לנו גם שני מצבים בהם אפשר להטיל ערובה, כמו שציינתי, במקרה של פליטה או תדלוק שהוא לא לפי התקנות ובמקרה של עבירה על הוראות.

שירה סופר: הפרת הוראות מסוימות שאנחנו מפרטים כאן.

שירה סופר: יש לנו דיווח למנהל הנמל על הטלת ערובה.

שירה סופר: אנחנו עושים את זה בגלל שלמנהל הנמל יש סמכות לפי הפקודה, בסעיף 49 לפקודה, לעכב כלי שיט מהסיבה הזאת.

שירה סופר: בהמשך יש לנו הכנה למצב שבו עבירות מסוימות ייקבעו כעבירות מינהליות ויש לנו סנקציות כנגד ספק דלק שמספק דלק בניגוד לתקנות.

שירה סופר: אפשר להתלות את הרישום שלו ברשימת ספקי דלק לתקופה של 30 ימים בכפוף לזכות טיעון.

שירה סופר: אפשר להתנות את המשך הרישום שלו בהפקדת ערובה.

לימור מגן תלם: בסדר.

לימור מגן תלם: נקרא.

שירה סופר: חלק ח': עונשין וערובה 129.

שירה סופר: ערובה

שירה סופר: היה למנהל יסוד סביר להניח כי נעברה עבירה על הוראה מהוראות תקנות 3 עד 7, 13 עד 16, 17, 20, 21, 23 עד 25, 27, 28(ב), 30, 31(א) ו-(ג), 32(א), (ג) ו-(ד), 35, 36, 39 עד 41, 44, 51, 52, 56, 58, 59(ב), 61, 62, 67, 69, 74 עד 77, 80, 82, 89(2), 98, 99 ו-100(א) ו-(ב), לרבות התוספות שאליהן הן מפנות רשאי הוא להורות לבעל כלי השיט או קברניטו, שבקשר אליו נעברה העבירה, להפקיד ערות או עירבון כספי כאמור בתקנת משנה (א).

שירה סופר: הוגש כתב אישום בתוך 90 ימים מיום שהופקדו הערבות או העירבון לפי תקנת משנה (א) או (ב) בשל העבירה שבעדה הופקדו, יוחזרו הערבות או העירבון, לפי העניין, עם מתן פסק דין חלוט, אלא אם כן הורה בית המשפט אחרת.

שירה סופר: נקבעה עבירה על תקנות אלה כעבירה מינהלית לפי חוק העבירות המינהליות, התשמ"ו-1985, יחולו תקנות משנה (א) עד (ד) בשינוים אלה:

הוראות אלה: לא הומצאה הודעה על הטלת קנס מינהלי בשל אותה עבירה, בתוך 90 ימים מיום שהופקדו הערבות או העירבון, הם יוחזרו למי שהפקידם.

הוראות אלה: הומצאה הודעה על הטלת קנס מינהלי בשל אותה עבירה בתוך 90 ימים מיום שהופקדו הערבות או העירבון והנקנס הודיע כי ברצונו להישפט על העבירה, יוחזרו הערבות או העירבון, לי העניין, עם מתן פסק דין חלוט, אלא אם כן הורה בית המשפט אחרת.

לימור מגן תלם: בסדר.

לימור מגן תלם: הפסקה.

לימור מגן תלם: שאלה של היועץ המשפטי.

איתי עצמון: רציתי לשאול לגבי המועד שנקבתם בתקנת משנה (ד).

איתי עצמון: האם 90 ימים זה זמן מספיק להגשת כתב אישום?

איתי עצמון: אני יודע שנקבעו מועדים שונים בסטים אחרים של תקנות שהתקנתם.

רני עמיר: אם אפשר להתייחס לפני התשובה.

רני עמיר: הסיפור של הערבות ו-90 ימים זאת תקופה שלחלוטין אינה מספיקה.

רני עמיר: כמי שמבצעים את החקירות הפליליות במקרי עבירות של אוניות, עד היום מאות תיקים ואני יכול לומר בוודאות שלהגיש כתב אישום בגין עבירות כאלה לוקח הרבה יותר מ-90 ימים.

לימור מגן תלם: מה סדר הגודל?

רני עמיר: בשאיפה היינו רוצים שנה אבל אנחנו מוכנים להסתפק ב-180 ימים.

רני עמיר: פחות מ-180 ימים, אין מה לדבר.

שירה סופר: לנו אין התנגדות.

שירה סופר: במקור כתבנו 180 ימים.

שירה סופר: אלה היו 60 ימים כמו שיש בתקנות אחרות, אבל לבקשת והערת המשרד להגנת הסביבה הסכמנו ל-180 ימים ואין לנו התנגדות לכך.

לימור מגן תלם: בסדר.

לימור מגן תלם: אפשר לתקן ל-180 ימים.

לימור מגן תלם: יש הסכמה לגבי ה-180 ימים?

לימור מגן תלם: משרד המשפטים.

בן צבי: ייעוץ וחקיקה.

בן צבי: אני אגיד שהסמכות הזו להטלת ערובה היא סמכות חריגה מאוד.

בן צבי: בעצם מדובר בשלב שבו עדיין לאנייה, לתאגיד, עומדת חלקת החפות, עדיין לא הוחלט אם להגיש כתב אישום והמדינה כבר גובה את הסנקציה הסופית של הקנס - לוקחת אותו כערובה - למקרה שבו יוגש כתב אישום ובסוף ההליך ירצו לגבות.

בן צבי: במטריה הספציפית הזאת, בשיח בינינו הובהר הצורך בסמכות הזאת בגלל שיש חשש שכלי השיט יימלט וכולי אבל בכל זאת מדובר בסמכות חריגה מאוד ולכן אנחנו כן חשבנו שהאיזון הנכון, בהינתן שיש תקנות שגם נוקבות ב-60 ימים ואכן עברו לאחרונה תקנות שנוקבות 180 ימים, חשבנו שהאיזון הנכון הוא 90 ימים ולא יותר מזה.

בן צבי: אני אומר שכמובן מיותר לציין שבכל מקרה שבו מדינת ישראל מעמידה לדין אזרח זר או תאגיד זר, עשויים לעלות חששות לגבי גביית הקנס בסופו של דבר ועדיין מתנהל הליך פלילי וזו לא ברירת המחדל הרגילה.

בן צבי: כלומר, יש כאן משהו שהוא באמת מאוד מאוד חריג.

איתי עצמון: כמובן אני מבין את העמדה העקרונית אבל עדיין אנחנו קובעים בתקנות מועד שאנחנו שומעים מראש שהוא לא ריאלי.

לימור מגן תלם: שאומרים מראש שאי אפשר לעמוד בו.

לימור מגן תלם: יכול להיות שצריך בכל זאת למצוא מועד באמצע.

לימור מגן תלם: אני מבינה ש-180 ימים זה הרבה מדי ואם המשרד להגנת הסביבה אומר ש-90 ימים זה פחות מדי, אפשר אולי 120 ימים.

לימור מגן תלם: יש פה הסכמה על 120 ימים?

רני עמיר: גברתי יושבת הראש, זה לא סחר סוסים.

לימור מגן תלם: כן, אבל יש טענות לכאן ולכאן.

לימור מגן תלם: אני מבינה מה שאתה אומר, ש-90 ימים זה לא מספיק, אבל מצד שני אני גם מבינה מה שאומרים ממשרד המשפטים לגבי ה-180 ימים, שזה זמן ממושך.

לימור מגן תלם: לכן הפשרה שאני מציעה היא הגיונית.

לימור מגן תלם: זה לא עניין של סחר אלא זה פשוט משהו שהוא סביר ומשקף את השיקולים של שני הצדדים.

לימור מגן תלם: אם משרד המשפטים אומר ש-180 ימים זה הרבה, ואני גם מבינה, איפה הבעיה ב-120 ימים?

רני עמיר: אני אנסה להסביר שוב.

רני עמיר: אני מדבר מניסיון קבוצתי ואישי בנושא הזה.

רני עמיר: אני מבין את מה שאומר משרד המשפטים אבל צריך להבין שהכוונה של מדינת ישראל היא לא לעכב את האניות אלא לשחרר אותן לעבודה.

רני עמיר: בתמורה לזה אנחנו מבקשים ערבות.

רני עמיר: הערבות עולה כסף.

רני עמיר: לא הרבה.

רני עמיר: היא עולה מעט כסף אבל תמורת זה אנחנו מקבלים ביטחון שאנחנו יכולים לבצע את החקירה כמו שצריך, חקירה מקצועית שלוקחת הרבה זמן.

רני עמיר: להגיד 120 ימים, אני נזהר מלהגיד מילים בוטות אבל זה פחות או יותר לעג וקלס.

רני עמיר: אנחנו עושים מעצמנו צחוק.

רני עמיר: אנחנו יכולים לנסות ולהעמיד ב-120 יום אבל אנחנו לא נבצע את העבודה.

לימור מגן תלם: משרד המשפטים, צריך להגיע להבנות.

לימור מגן תלם: אם לא נאשר היום את התקנות, הן לא יהיו בתוקף.

לימור מגן תלם: תגיעו להסכמות לגבי המועד.

שירה סופר: משהו אחד קטן.

שירה סופר: צריך לקחת בחשבון שמשרד המשפטים צודק שלוקחים כאן את כל הכסף מראש.

שירה סופר: את כל הקנס מראש.

שירה סופר: יחד עם זאת, קחו בחשבון שמדובר בחברות ספנות וכאן זה כסף קטן.

שירה סופר: גובה הקנס, אם אני לא טועה, הוא סביב 30 אלף שקלים.

איתי עצמון: מדובר בחברות גדולות.

שירה סופר: כן.

שירה סופר: אנחנו תומכים במתן הזמן ככל האפשר, ככל שיוסכם.

לימור מגן תלם: גם אם זה 180 ימים?

רני עמיר: 180 ימים זה לא הרבה זמן.

שירה סופר: מבחינתנו, אין לנו התנגדות.

שירה סופר: הנושא הזה הוא נושא פלילי.

שירה סופר: אנחנו כאן כפופים למשרד המשפטים.

איתי עצמון: נכון, אבל המקום לברר את הטיעונים האלה הם כאן בוועדה.

איתי עצמון: אם אנחנו חושבים שזה לא ריאלי, לא צריך לקבוע את זה.

שירה סופר: מבחינתנו, 180 ימים זה בהחלט מקובל.

לימור מגן תלם: משרד המשפטים, אני חוזרת אליכם.

יעל דקל שפריר: גברתי, מה שתחליט בהיבט הזה, מקובל.

יעל דקל שפריר: ההיבט העקרוני מבחינתנו הובהר.

יעל דקל שפריר: יש כאן זכויות מכאן ומכאן.

לימור מגן תלם: בהתחשב בזה שבאמת מדובר בתאגידים גדולים, בהתחשב בזה שמדובר בסכומים לא גדולים, בהתחשב בזה שאני שומעת שבכל מקרה זמן קצר מזה הוא לא ריאלי, אנחנו נסכם על 180 ימים.

לימור מגן תלם: בהתחשב בזה שאין התנגדות נמרצת מבחינת משרד המשפטים.

לימור מגן תלם: אם כן, 180 ימים.

איתי עצמון: לעניין תקנת המשנה שעוסקת בעבירות המינהליות, גם שם נשנה?

רני עמיר: זה נכון לסעיפים 129(ד), (ה) ו-(ו).

איתי עצמון: כי תקנת משנה (ו) עוסקת במצב שבו עבירה על התקנות תיקבע כעבירה מינהלית.

איתי עצמון: גם כאן נשנה.

לימור מגן תלם: כן.

לימור מגן תלם: תוקן.

לימור מגן תלם: עוד הערות?

לימור מגן תלם: שאלות?

לימור מגן תלם: אני מביאה להצבעה את אישור תקנה מספר 129 עם השינויים והתיקונים.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנה 129 עם השינויים והתיקונים אושר פה אחד.

שירה סופר: 130.

שירה סופר: התלייה או התניית רישום ברשימת ספקי הדלק

שירה סופר: להתלות את רישומו של ספק הדלק ברשימת ספקי הדלק לתקופה שלא תעלה על 30 ימים, בתנאים או ללא תנאים.

שירה סופר: הרואה עצמו נפגע מהחלטת המנהל כאמור בתקנת משנה (א), רשאי לערור עליה בפני מנהל הרשות בתוך 15 ימים מיום שהומצאה לו ההחלטה.

שירה סופר: עד להחלטת מנהל הרשות בערר תעמוד החלטת המנהל בתוקפה, אלא אם כן הורה מנהל הרשות אחרת.

לימור מגן תלם: לפני שנעבור לחלק ט', הוראות כלליות, נביא להצבעה את תקנה מספר 130.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: אין מתנגדים ואין נמנעים.

לימור מגן תלם: תקנה 130 אושרה פה אחד.

לימור מגן תלם: נמשיך בהקראה.

שירה סופר: החלק הזה, כשמו כן הוא.

שירה סופר: הוא עוסק בהוראות כלליות, בכל מיני סמכויות כלליות, הוא מדבר על אחריות של בעל כלי השיט וקברניטו לערוך פיקוח, אחריות פיקוחית, כמו שציינתי קודם, שמטילה חזקה שהם לא מילאו את חובתם אם יש הפרה כזאת והיא מעבירה אליהם את נטל הראיה.

שירה סופר: שהם עשו את כל מה שאפשר כדי לעמוד בחובה הזאת.

שירה סופר: בהתאם לסיכום ממשלתי בעניין הזה, כפי שציינתי קודם אנחנו לא נדרוש עונש מאסר כנגד מפר התקנה הזאת, להבדיל מתקנות אחרות בהן אמרנו שבעל כלי השיט או קברניטו יוודא כי שם כך וכך, כאשר שם בעצם יש חובת פיקוח ישירה.

שירה סופר: יש כאן חובה להחזקה והצגת מסמכים ותעודות בפני הגורמים המוסמכים.

שירה סופר: סמכויות כלליות של מפקח כלי שיט לערוך ביקורת בכל עת כדי לפקח על יישום התקנות ולעשות בו בדיקות.

שירה סופר: סמכות של מנהל הרשות להכיר בארגון מוכר או להתקשר עמו כבודק מוסמך ופרסום באתר של רשימת הבודקים המוסמכים והוראות מעבר.

שירה סופר: חלק ט': הוראות כלליות 131.

שירה סופר: אחריות בעל כלי שיט וקברניטו לקיום הוראות התקנות

שירה סופר: נעברה עבירה על הוראות תקנות אלה בידי אדם בכלי שיט, חזקה היא כי בעל כלי השיט או קברניטו הפר את חובתו לפי סעיף קטן (א), אלא אם כן הוכיח כי עשה כל שאפשר כדי למלא את חובתו.

שירה סופר: 132.

שירה סופר: חובה להחזיק במסמכים ולהציגם

שירה סופר: קברניט כלי שיט יציג את התעודות והמסמכים כמפורט להלן:

שירה סופר: בנמל או במסוף הנמצא במדינה זרה לפי דרישת הרשויות המוסמכות של אותה מדינה.

שירה סופר: 133.

שירה סופר: סמכות מפקח כלי שיט מפקח כלי שיט רשאי בכל עת לעלות על כל כלי שיט שתקנות אלה חלות עליו כדי לבצע בו בדיקה לשם פיקוח על עמידתו בהוראות תקנות אלה.

שירה סופר: בדיקה כאמור יכול שתכלול בדיקת התעודות וכל מסמך אחר לעניין תקנות אלה וכן גופו, ציודו ומכונותיו של כלי השיט.

שירה סופר: לעניין כלי שיט שאינו ישראלי, יחולו הוראות תקנה זו בכפוף להוראות פרק א' לחלק ו'.

איתי עצמון: זאת בעצם ההוראה האופרטיבית עליה דיברנו עת דיברנו על ההגדרה.

שירה סופר: 134.

שירה סופר: הכרה בארגון מוכר והסמכתו כבודק מוסמך מנהל הרשות רשאי להכיר בחברת סיווג כארגון מוכר אם חברת הסיווג חברה באיגוד חברות הסיווג הבין-לאומי (IACS) ופועלת בהתאם לקוד הבין-לאומי לארגונים מוכרים (RO CODE), לרבות תוספותיו, כפי שיעודכן מזמן לזמן.

שירה סופר: הכיר מנהל הרשות בחברת סיווג כארגון מוכר לפי תקנה זו, רשאית הרשות להתקשר עמו בהסכם כדי שישמש כבודק מוסמך לעניין תקנת אלה.

שירה סופר: רשימת הבודקים המוסמכים עמם התקשרה הרשות כאמור תפורסם באתר האינטרנט.

איתי עצמון: אני שוב אזכיר שבהגדרה התחבאה הוראה אופרטיבית שדיברה על הכרה בחברת סיווג כארגון מוכר.

איתי עצמון: כמובן שאנחנו לא קובעים הוראות אופרטיביות בהגדרות, הן מעבר לכך צריכות להיות איזה שהן אמות מידה להכרה ולכן ניסחנו ביחד את ההוראה הזאת שקובעת את הליך ההכרה ואת ההסמכה של הארגונים האלה כבודקים מוסמכים.

שירה סופר: הסיבה שעשינו זאת כך זה משום שאנחנו במקביל, כמו שאמרתי, מקדמים תיקון של הפקודה ושם עשינו את כל מה שהיועץ אמר, אבל התקנות האלה מקדימות את הפקודה.

איתי עצמון: כן, מטבע הדברים שראוי היה שהדברים יעוגנו בחקיקה ראשית.

איתי עצמון: אני מקווה שבאמת בקרוב הצעת חוק.

שירה סופר: יש סמכויות כלליות גם היום.

שירה סופר: סמכות כזאת קיימת.

שירה סופר: היא פשוט לא מפורשת ולא מפורטת כמו שנהוג היום לקבוע.

שירה סופר: אנחנו עובדים על זה.

שירה סופר: 135.

שירה סופר: שמירת דינים אין בתקנות אלה כדי לגרוע מהוראות לפי פקודת הנמלים – אנחנו יכולים למחוק משום שבעצם בהמשך עשינו דיוק בתיאום עם איתי שהפרק החמישי א' בתקנות הנמלים בטיחות השיט בשינויים המחויבים.

איתי עצמון: אבל זה רק בעניין מסוים.

איתי עצמון: ההוראה הזאת אומרת שכל התקנות האלה לא נובעות מתקנות אחרות לפי פקודת הנמלים.

שירה סופר: נכון, אם לדעתך אין בעיה.

איתי עצמון: אני לא בטוח.

איתי עצמון: משרד המשפטים, השאלה לגבי שמירת דינים.

איתי עצמון: בעצם יש הוראה ספציפית שקראנו קודם לכן שמכילה חלק מסוים בתקנות בטיחות השיט.

איתי עצמון: בעניין מסוים.

איתי עצמון: עכשיו יש כאן הוראת שמירת דינים שלפיה אין בתקנות אלה כדי לגרוע באופן כללי מהוראות לפי פקודת הנמלים.

איתי עצמון: כלומר, גם הוראות הפקודה וגם התקנות.

איתי עצמון: אני לא חושב שיש בכך סתירה.

שירה סופר: אם אין בכך סתירה, רצינו לוודא.

שירה סופר: אין בעיה.

לימור מגן תלם: גם אני לא רואה בעיה.

איתי עצמון: זה יישאר.

שירה סופר: אין בתקנות אלה כדי לגרוע מהוראות לפי פקודת הנמלים ומהוראות חיקוק שעניינו ביצוע האמנה.

שירה סופר: 136.

שירה סופר: הפקדה לעיון הציבור נוסחן המעודכן של הוראות הנספח, תוספותיו והמסמכים שלפי הנספח שתקנות אלה מפנות אליה, יופקד לעיון הציבור במשרדי המנהל.

איתי עצמון: ההוראות האלה, לא ניתן לפרסם אותן באתר האינטרנט?

שירה סופר: גם בעניין הזה יש לנו סיכום פנים ממשלתי עם משרד המשפטים שאנחנו נפרסם ככל הניתן קודים.

שירה סופר: יש לנו רשימה של קודים שהם מכוח אמנות.

שירה סופר: אנחנו נפרסם אותם ככל הניתן בכפוף לזכויות יוצרים.

שירה סופר: יש מצבים שאולי יש לנו קושי לפרסם.

איתי עצמון: יש זכויות יוצרים לגבי הנספחים של האמנה?

שירה סופר: לפי מה שאנחנו יודעים, עשויות להיות.

שירה סופר: יש קודים שעולים כסף.

שירה סופר: במקרים האלה, הפתרון שלנו זה מופקד לעיון הציבור אצלנו.

שירה סופר: כל מי שמעונין, יכול להגיע אלינו כדי לבדוק את הדברים.

שירה סופר: אני יודעת שזה פחות מקובל היום.

שירה סופר: יחד עם זאת, אני מבקשת לציין שבכל דיני הספנות והנמלים זה ההסדר והוא מתקיים ומעולם לא נתקלנו בקושי.

איתי עצמון: לא נתקלתם בקושי אבל מבחינת השקיפות לציבור של הוראות שבסוף מחילות חובות, אנחנו מחילים אותן כאן בחקיקת משנה ישראלית, ראוי שהציבור שההוראות האלה חלות עליו כן יוכל לעיין בזה באופן פשוט ונגיש ולא להגיע למשרדים שלכם.

שירה סופר: אני מסכימה אבל צריך גם לקחת בחשבון שמי שזה רלוונטי מבחינתו, בסופו של דבר אלה חברות הספנות ואותם ארגונים מוכרים.

איתי עצמון: בהקשר הזה.

שירה סופר: בכלל בהקשרים שלנו.

שירה סופר: צריך לקחת בחשבון שזה לא האדם הסביר מהרחוב שבא לו לראות את זה.

איתי עצמון: אבל גם כאשר מחילים רגולציה גם על חברות, זה יכול להיות גם כלי שיט קטנים, יש כל מיני סוגים של חברות ותאגידים, ברמה העקרונית - אני רק אגיד לך מה העמדה שלנו ברמה העקרונית – ראוי שסטנדרטים כאלה שמחילים אותם בחקיקה ישראלית יהיו נגישים.

איתי עצמון: אני חושב שגם ב-2022 לכתוב הוראה שזה יופקד לעיון הציבור במשרדי המנהל, זאת הוראה לא כל כך ישימה ולא מתאימה למציאות הטכנולוגית שלנו.

איתי עצמון: אני מקווה שכפי שאמרת באמת הרשות תעשה מאמץ ומה שאפשר לפרסם, לפרסם באתר האינטרנט ושזה יהיה נגיש לציבור.

שירה סופר: בהחלט.

שירה סופר: אני אומרת לפרוטוקול.

שירה סופר: מה שאפשר לפרסם, אנחנו נפרסם ונעלה.

שירה סופר: צריך לקחת בחשבון שיש דברים שאולי יש קושי לפרסם אותם אבל אז הם יופקדו.

שירה סופר: מבחינת שקיפות לציבור, השקיפות הזאת תובטח באמצעי יותר נגיש או למצער זה יצא קצת פחות נגיש אבל הדבר הזה יובטח.

שירה סופר: את הקודים נעלה ככל שניתן לאתר.

שירה סופר: הנחיות אימ"ו, אנחנו נפרסם באתר.

שירה סופר: שינויים בנספח ובתוספות כמו שמופיע כאן – כבר היום יש לנו למעשה מנגנון של הודעות לימאים באמצעותו אנחנו מודיעים לימאים על שינויים כאלה.

שירה סופר: מפרסמים את ההודעות לימאים באתר.

שירה סופר: אני חושבת שכיסיתי את הכול.

שירה סופר: 137.

שירה סופר: תחילה תחילתן של תקנות אלה 6 חודשים מיום פרסומן (להלן – יום התחילה).

שירה סופר: 138.

שירה סופר: הוראת מעבר

שירה סופר: על אף האמור בתקנה 61(ב), מי שערב יום התחילה יספק דלק לכלי שיט, רשאי להמשיך באספקת שירות כאמור אף אם לא נרשם ברשימת ספקי הדלק, עד תום שישה חודשים מיום התחילה.

שירה סופר: תקנה (ג) נמחקה אבל אני מבקשת להחיות אותה.

איתי עצמון: היא נמחקה בטעות?

שירה סופר: כן.

שירה סופר: היא נמחקה בטעות.

רני עמיר: אפשר לשאול שאלה?

רני עמיר: שאלה לגבי סעיף 138, הוראות מעבר לגבי תקופת הזמן של הפטור של מכליות לשלוש שנים.

רני עמיר: להבנתי זאת תקופה די ארוכה.

רני עמיר: שמענו גם מאשר, נדמה לי בדיון הקודם, שרוב המכליות היום שמפליגות מצוידות כבר במערכות קליטה ופינוי לחוף לאותה מערכת חופית.

רני עמיר: למה זאת תקופה כל כך ארוכה?

רני עמיר: האם אפשר אולי לקצר אותה?

שירה סופר: כך זה נקבע בנספח.

שירה סופר: אני אבקש מאשר להתייחס.

קדוש: נכון מה שרני אומר.

קדוש: הנוסח הזה נלקח מהאמנה.

קדוש: כיוון שהאמנה היא די ישנה נתנו את זה.

קדוש: זה גם נכון שהיום רוב המכליות, בעיקר מכליות שבאות לישראל, כיוון שהן מופעלות.

קדוש: ..

קדוש: מעל 20 שנה, אפשר להגיד שכמעט כולן מצוידות במערכת.

קדוש: אני חושב שנשאר כאן איזשהו קטע קטן רק למקרה שיהיה איזשהו מקרה חריג.

קדוש: בסך הכול האפשרות להתקיימות של הדבר הזה היא קטנה.

יעל דקל שפריר: לעניין החזקה בסעיף 131.

שירה סופר: אני ציינתי את זה במסגרת דברי ההסבר שלי.

יעל דקל שפריר: חשבתי שאמרנו שנגיע לזה.

שירה סופר: נכון אבל כשהתייחסתי בדברי ההסבר בהקדמה לפרק, זה נכלל.

לימור מגן תלם: תגידו מה ההערה.

שירה סופר: בנוגע לכך שיש סיכום ממשלתי לפיו התביעה גם הונחתה לא לדרוש עונש מאסר לעניין החזקה.

שירה סופר: זה נאמר.

לימור מגן תלם: אם אין הערות, אני מביאה להצבעה את אישור תקנות 131 עד 138.

לימור מגן תלם: מי בעד?

לימור מגן תלם: מי נגד?

לימור מגן תלם: אושר

לימור מגן תלם: תקנות 131 עד 138 אושרו פה אחד.

לימור מגן תלם: הספקנו לאשר את התקנות.

איתי עצמון: יש תוספות.

איתי עצמון: אלה קבצים אחרים.

איתי עצמון: התקנות קובעות כמה תוספות.

איתי עצמון: הוועדה תעיין בתוספת ואז תוכל לאשר אותן.

איתי עצמון: לא צריך להקריא אלא לומר באופן כללי במה מדובר.

שירה סופר: אין לי את הרשימה בפניי.

לימור מגן תלם: אין בפניי את התוספות.

שירה סופר: יש 12 תוספות.

שירה סופר: יש שתי תעודות שזה בעצם התצורה של התעודות אליהן התייחסנו, איך התעודות צריכות להיראות.

שירה סופר: זה פורמט בין-לאומי.

שירה סופר: יש שם כל מיני אישורים למיניהם שדרשנו כאן.

שירה סופר: טפסים לדוגמה שהעלינו והתייחסנו אליהם.

שירה סופר: רשימה של ספקי הדלק, איזה טופס הם צריכים למלא.

שירה סופר: כל מיני חישובים.

שירה סופר: יש תוספת שמתייחסת לנושא של מגבלות הפליטה של תחמוצות חנקן, אותם שלושה טירים שהתייחסנו בישיבה הראשונה.

שירה סופר: יש עוד נושאים טכניים שקטונתי ואני רק יכולה לבקש מאשר להסביר.

לימור מגן תלם: אם כך, אפשר להביא להצבעה את התוספות 1 עד 12.

לימור מגן תלם: מי בעד אישור התוספות?

לימור מגן תלם: מי נגד?

לימור מגן תלם: אושר

לימור מגן תלם: תוספות 1 עד 12 אושרו פה אחד.

לימור מגן תלם: אני רוצה לברך ואני שמחה שעשינו זאת והספקנו להעביר היום את כל התקנות.

לימור מגן תלם: ביטלתי כמה דברים רק כדי שנוכל לסיים אותן היום ואני שמחה שסיימנו.

לימור מגן תלם: אני רוצה להודות לכל הנוכחים על העבודה הטובה שנעשתה כאן בתקנות ועל כל שיתופי הפעולה וההסכמות.

לימור מגן תלם: אני מברכת על האישור ועל היציאה לדרך של התקנות.

שירה סופר: תודה רבה.

איתי עצמון: אם יורשה לי מילה.

איתי עצמון: אני מבקש להודות גם בהזדמנות זו לעורכת הדין ורד קירו זילברמן שריכזה את הטיפול בכל הסט הגדול הזה של התקנות ולא חסכה שום מאמץ כדי להביא להשלמה את הפרויקט הזה.

לימור מגן תלם: תודה רבה, ורד.

שירה סופר: המון תודה לגברתי, גם על ההתגייסות ולוועדה בכלל.

שירה סופר: גם אני רציתי לומר מילה טובה ל-ורד, גם לאיתי, גם לאילי ולכל מי שעבד איתנו על התקנות.

שירה סופר: ורד לא חסכה, ואף אחד מכם לא חסך הרבה מאוד שעות.

שירה סופר: הושקעו דם, יזע ודמעות בעבודה הזאת.

שירה סופר: אני רוצה לומר תודה גם למשרד המשפטים שעזר לנו וליווה אותנו בתהליך הזה.

שירה סופר: תקנות חשובות ואנחנו מאוד מאוד שמחים שהגענו עד הלום.

שירה סופר: תודה רבה.

לימור מגן תלם: שוב תודה רבה לכולם.